qundao/data-zh-poetry huggingface dataset:
呈大慧禅师偈
作者：计法真
朝代：宋
体裁：偈颂

终日看经文，如逢旧识人。莫言频有碍，一举一回新。
钓台
作者：许中
朝代：宋

何代何人把钓缗，至今犹有钓台存。身名俱隐成真隐，吕渭严滩讵足论。
钓台
作者：许中
朝代：宋

何代何人把钓缗，至今犹有钓台存。
身名俱隠成真隠，吕渭严滩讵足论。
涵碧亭
作者：许中应
朝代：宋

清泚何妨一整巾，苍崖先自怯登临。汎现人物几荣悴，祗有林泉无古今。万个倘容参直节，一泓端欲印无心。苍颜还许交同老，罗隐书堂尚可寻。
涵碧亭
作者：许中应
朝代：宋

清泚何妨一整巾，苍崖先自怯登临。
泛现人物几荣悴，祗有林泉无古今。
万个倘容参直节，一泓端欲印无心。
苍颜还许交同老，罗隠书堂尚可寻。
陪邑大夫登西岘峰
作者：许中应
朝代：宋

晴暾发轻暑，惠风荡繁林。驱车青郊路，举跐西山岑。随流玩回转，就阴便清深。子规续哀响，仓庚流好音。侧径既窈窕，层崖亦岖嵚。石泉漱琼瑶，松风戛璆琳。云间渺虚旷，恍若韶濩临。水乐名其亭，上有坡仙吟。泉甘瀹新茗，芹香侑清斟。攀跻岂不劳，景胜忘所任。夕阳忽在山，清兴浩难禁。山灵应有约，何时重来寻。
陪邑大夫登西岘峰
作者：许中应
朝代：宋

晴暾发轻暑，惠风荡繁林。
驱车青郊路，举跐西山岑。
随流翫回转，就阴便清深。
子规续哀响，仓庚流好音。
侧径既窈窕，层崖亦岖嵚。
石泉潄琼瑶，松风戞璆琳。
云间渺虚旷，恍若韶濩临。
水乐名其亭，上有坡仙吟。
泉甘瀹新茗，芹香侑清斟。
攀跻岂不劳，景胜忘所任。
夕阳忽在山，清兴浩难禁。
山灵应有约，何时重来寻。
寄林可山
作者：许介轩
朝代：宋

不必孤山是故庐，江湖稳处即安居。
家贫无料可供鹤，池小有泉能活鱼。
好客每倾赊到酒，因吟犹读老来书。
屋头但得梅常在，日月春风自有余。
寄林可山
作者：许介轩
朝代：宋

不必孤山是故庐，江湖稳处即安居。家贫无料可供鹤，池小有泉能活鱼。好客每倾赊到酒，因吟犹读老来书。屋头但得梅常在，日月春风自有馀。
燕
作者：许介轩
朝代：宋

柳影芹香二月春，一巢才定即栖身。不应它处无华屋，自是难忘旧主人。
燕
作者：许介轩
朝代：宋

柳影芹香二月春，一巢纔定即栖身。
不应它处无华屋，自是难忘旧主人。
堆婆石
作者：许仕叔
朝代：宋

撑空叠石何嵯峨，世传其名曰堆婆。乃在浙岭之巅，吴山之阿。我来于此少憩息，借问父老元如何。父老为言五代时，有婆姓方氏结茅岭巅两鬓皤。为念往来渴，均施汤水无偏颇。行人以此尽感激，婆言吾亦期无他。早晚吾骨只堆此，愿将一石堆吾坡。尔来迄今四百载，行人堆石不少差。我亦拾石堆其冢，既行且叹复逶迤。今冢之高过百尺，堆石亦已岂虚过。乃知一饮一滴水，恩至久远不可磨。古人一饮在必报，如此传说夫岂讹。吁嗟俗世人，乃道无恩波。反恩以为雠，此语愚已多。我适来此秋向晚，满屦霜叶仍吟哦。因笔记此堆婆石，慷慨为赋堆婆歌。
堆婆石
作者：许仕叔
朝代：宋

撑空迭石何嵯峨，世传其名曰堆婆。
乃在淛岭之巅，吴山之阿。
我来于此少憩息，借问父老元如何。
父老为言五代时，有婆姓方氏结茅岭巅两鬓皤。
为念往来渴，均施汤水无偏颇。
行人以此尽感激，婆言吾亦期无他。
早晚吾骨只堆此，愿将一石堆吾坡。
尔来迄今四百载，行人堆石不少差。
我亦拾石堆其冢，既行且叹復逶迤。
今冢之高过百尺，堆石亦已岂虚过。
乃知一饮一滴水，恩至久远不可磨。
古人一饮在必报，如此传说夫岂讹。
吁嗟俗世人，乃道无恩波。
反恩以为雠，此语愚已多。
我适来此秋向晚，满屦霜叶仍吟哦。
因笔记此堆婆石，慷慨为赋堆婆歌。
清洛喜英公大师相访
作者：许仲宣
朝代：宋
体裁：七言律诗

方袍紫染出彤庭，久在林泉养性灵。无事挠心长见醉，有名传世不曾醒。多年别我头先白，此日逢师眼倍青。记得上都相会否，夜飞杯篆老君经。
凤栖寺
作者：许仲礼
朝代：宋

回环叠嶂倚长空，丹凤曾栖晻霭中。殿阁至今无燕雀，溪山随处有梧桐。竹荣秀实笼晴景，瀑泻寒泉漱应风。伫看来仪新乐府，吾皇勋德与虞同。
凤栖寺
作者：许仲礼
朝代：宋

迴环迭嶂倚长空，丹凤曾栖晻霭中。
殿阁至今无燕雀，溪山随处有梧桐。
竹荣秀实笼晴景，瀑泻寒泉潄应风。
伫看来仪新乐府，吾皇勋德与虞同。
和许广渊南山
作者：许仲蔚
朝代：宋

青山叠叠水重重，古道才容匹马通。飞鸟自由啼晚照，落花无著趁春风。岩前积霭参差绿，天末馀霞点缀红。一一广陵如在眼，诗坛谁敢较豪雄。
和许广渊南山
作者：许仲蔚
朝代：宋

青山迭迭水重重，古道纔容匹马通。
飞鸟自由啼晚照，落花无着趁春风。
岩前积霭参差绿，天末余霞点缀红。
一一广陵如在眼，诗坛谁敢较豪雄。
广利庙
作者：许仲蔚
朝代：宋
体裁：五言律诗

遗靴存故事，碑断不知名。老木合双抱，荒祠间数楹。编民阴有赐，神像凛于生。箫鼓寒溪上，欢呼贺岁成。
放生池
作者：许仲蔚
朝代：宋
体裁：五言律诗

唐家旧佛祠，楼阁影参差。鱼散不知处，水流无断时。山光朝暮变，人事古今移。惟有好生德，恩波尚满池。
杜公井
作者：许仲蔚
朝代：宋

德地见图牒，神机发杜棱。寇围炎甚火，壶饮冽于冰。古邑桑田换，灵源鉴面澄。如今风月夕，煮茗诧山僧。
杜公井
作者：许仲蔚
朝代：宋

德地见图牒，神机发杜棱。
寇围炎甚火，壶饮冽于冰。
古邑桑田换，灵源鑑面澄。
如今风月夕，煮茗诧山僧。
白云庵
作者：许仲蔚
朝代：宋

云本山家物，庵茅相就居。
竹扉閒自掩，烟冻冷无余。
岭上来还去，风前卷復舒。
禅僧却应笑，扰扰竟何如。
白云庵
作者：许仲蔚
朝代：宋

云本山家物，庵茅相就居。竹扉閒自掩，烟冻冷无馀。岭上来还去，风前卷复舒。禅僧却应笑，扰扰竟何如。
百丈山
作者：许仲蔚
朝代：宋

势擎霄汉直，根截乱山兼。云叶闲铺地，烟煤润洒尖。远疑题塞雁，高欲篆秋蟾。倒泻长江水，陶泓未足沾。
百丈山
作者：许仲蔚
朝代：宋

势擎霄汉直，根截乱山兼。
云叶闲铺地，烟煤润洒岭。
远疑题塞雁，高欲篆秋蟾。
倒泻长江水，陶泓未足沾。
碧治寺
作者：许仲蔚
朝代：宋
体裁：七言律诗

松竹森森匝四围，一回来此一忘归。猿攀东岭啼寒月，僧指西峰笑落晖。山色云含牵客思，池光风动射人衣。乐山乐水皆仁智，岂倦驱驰到翠微。
罗隐宅
作者：许仲蔚
朝代：宋

吟魂散何处，旧居荒可嗟。江山间白日，图籍落谁家。野烧寒煨■，春风暖自花。诗名蟠不得，埋没任桑麻。
罗隠宅
作者：许仲蔚
朝代：宋

吟魂散何处，旧居荒可嗟。
江山间白日，图籍落谁家。
野烧寒煨龦，春风暖自花。
诗名蟠不得，埋没任桑麻。
葛溪
作者：许仲蔚
朝代：宋

一道碧琉璃，灵源杳不知。
寒通炼丹井，润接放生池。
钓叟相从处，仙翁有到时。
徘徊无所见，月艇去犹夷。
葛溪
作者：许仲蔚
朝代：宋

一道碧琉璃，灵源杳不知。寒通鍊丹井，润接放生池。钓叟相从处，仙翁有到时。徘徊无所见，月艇去犹夷。
鍊丹井
作者：许仲蔚
朝代：宋
体裁：五言律诗

青云路在天，弃鼎亦徒然。九转果何物，一泓空旧泉。竞知丹可煮，不悟骨非仙。汲引殊无状，翻尤葛稚川。
访景山
作者：许伯诩
朝代：宋
体裁：五言律诗

奉陪南极老，来慕北山名。凿石浓书墨，流觞款叙情。问谁挹仙袂，笑我缚尘缨。知是龙门客，终难卧孔明。
句
作者：许元
朝代：宋

芍药琼花应有恨，维扬新什独无名。
城阳祭祖
作者：许元
朝代：宋
体裁：七言绝句

仙翁醉卧南山头，吸月餐霞听鸟讴。丹沼只今留旧迹，云孙千载荐春秋。
风水洞
作者：许元佑
朝代：宋

野寺依山立，松桥避石斜。
坏梁飞但是蚁，枯木挂青蛇。
道路悲蓬转，功名惜鬓华。
聊将洞中水，试洗眼前花。
风水洞
作者：许元佑
朝代：宋

野寺依山立，松桥避石斜。
坏梁飞白蚁，枯木挂青蛇。
道露悲蓬转，功名惜鬓华。
聊将洞中水，试洗眼前花。
刘盘幕
作者：许元信
朝代：宋

山悬翠幙几千丈，我疑山顶即天上。
扪萝蹑蹬到山巅，犹如平地上青天。
始知天高应无极，幕阜苍苍一卷石。
洞庭八百古所传，对此遥看一镜圆。
当此再上三千丈，那知天下有山川。
刘磐幕
作者：许元信
朝代：宋

山悬翠幕几千丈，我疑山顶即天上。扪萝蹑蹬到山巅，犹如平地上青天。始知天高应无极，幕阜苍苍一卷石。洞庭八百古所传，对此遥看一镜圆。当此再上三千丈，那知天下有山川。
幕阜山
作者：许元信
朝代：宋

幕阜山高一千八百丈，二十五洞大元天。雪花飞满水冲石，翠嶂拨开风卷烟。金鲤一双游碧沼，石田三亩产红莲。我来绝顶无他事，为访仙翁葛稚川。
幕阜山
作者：许元信
朝代：宋

幕阜山高一千八百丈，二十五洞大元天。
雪花飞满水衝石，翠嶂拨开风卷烟。
金鲤一双游碧沼，石田三亩产红莲。
我来绝顶无他事，为访仙翁葛稚川。
春日田园杂兴
作者：许元发
朝代：宋

片云岂是出山时，曾被东风误一吹。归意不烦啼鴂劝，閒情只许落花知。桑麻穷巷扉常掩，烟火空林黍自炊。栗里辋川非谬计，晴窗仔细味渠诗。
春日田园杂兴
作者：许元发
朝代：宋

片云岂是出山时，曾被东风误一吹。
归意不烦啼鴂劝，闲情只许落花知。
桑麻穷巷扉长掩，烟火空林黍自炊。
栗里辋川非谬计，晴窗子细味渠诗。
风水洞
作者：许元祐
朝代：宋

野寺依山立，松桥避石斜。坏梁飞白蚁，枯木挂青蛇。道路悲蓬转，功名惜鬓华。聊将洞中水，试洗眼前花。
庆浔州廖太守四首
作者：许县尉
朝代：宋

昴宿储精岳降神，天教抱送玉麒麟。海中仙草千年实，井底丹砂百岁春。历运一同新甲子，日行再见旧壬辰。五云多处三光见，南极星中是老人。真儒正学久无传，酝藉如公独粹然。要以古人为准的，肯从馀子事拘牵。词源涌思流三峡，学海波澜障百川。灯火夜深犹不倦，口吟六艺相仍编。浔江千骑拥双旌，泮水依然旧贯仍。不但裤襦歌惠政，更令衿佩乐师承。朱幡太守来何暮，绛帐先生自此升。预想下车先教化，再教庠序典谟兴。登瀛学士自瀛归，古锦囊中百政奇。春草池塘曾入梦，梅花厅院屡题诗。南州暂屈陈文惠，北斗重瞻韩退之。惠政三年聊复耳，斯文千载重为期。
庆浔州廖太守四首·其一
作者：许县尉
朝代：宋
体裁：七言律诗

昴宿储精岳降神，天教抱送玉麒麟。海中仙草千年实，井底丹砂百岁春。历运一同新甲子，日行再见旧壬辰。五云多处三光见，南极星中是老人。
庆浔州廖太守四首·其三
作者：许县尉
朝代：宋

浔江千骑拥双旌，泮水依然旧贯仍。
不但袴襦歌惠政，更令衿佩乐师承。
朱幡太守来何暮，绛帐先生自此升。
预想下车先教化，再教庠序典谟兴。
庆浔州廖太守四首·其三
作者：许县尉
朝代：宋

浔江千骑拥双旌，泮水依然旧贯仍。不但裤襦歌惠政，更令衿佩乐师承。朱幡太守来何暮，绛帐先生自此升。预想下车先教化，再教庠序典谟兴。
庆浔州廖太守四首·其二
作者：许县尉
朝代：宋

真儒正学久无传，酝藉如公独粹然。要以古人为准的，肯从馀子事拘牵。词源涌思流三峡，学海波澜障百川。灯火夜深犹不倦，口吟六艺相仍编。
庆浔州廖太守四首·其二
作者：许县尉
朝代：宋

真儒正学久无传，醖藉如公独粹然。
要以古人为准的，肯从余子事拘牵。
词源涌思流三峡，学海波澜障百川。
灯火夜深犹不倦，口吟六艺相仍编。
庆浔州廖太守四首·其四
作者：许县尉
朝代：宋

登瀛学士自瀛归，古锦囊中百政奇。春草池塘曾入梦，梅花厅院屡题诗。南州暂屈陈文惠，北斗重瞻韩退之。惠政三年聊复耳，斯文千载重为期。
庆浔州廖太守四首·其四
作者：许县尉
朝代：宋

登瀛学士自瀛归，古锦囊中百政奇。
春草池塘曾入梦，梅花厅院屡题诗。
南州暂屈陈文惠，北斗重瞻韩退之。
惠政三年聊復耳，斯文千载重为期。
行香子·秋入鸣皋
作者：许古
朝代：宋

秋入鸣皋，爽气飘萧。挂衣冠、初脱尘劳。窗间岩岫，看尽昏朝。夜山低，晴山近，晓山高。细数闲来，几处村醪。醉模糊、信手挥毫。等闲陶写，问甚风骚。乐因循，能潦倒，也消摇。
涵碧亭
作者：许复道
朝代：宋

飞泉当面玉虹垂，收拾惊涛贮小池。□□倚岩山骨秀，激湍成雨涧毛滋。壁閒遗墨凄尘□，眼底新篇□色丝。却忆谢公山更好，梦中时不负心期。绕竹沿崖一径垂，穿山飞玉落芳池。林深坐觉尘埃远，岩润长含雨露滋。双鲤对浮波面石，一纶难掷掌中丝。月明归路烟霞外，更与山公再订期。
涵碧亭·其三
作者：许复道
朝代：宋

沿途听潺湲，蒙茸冒沙石。谁知此山下，千里在咫尺。潭潭光明宫，皎皎心印宅。石细泉自香，水净林逾碧。太清无潜鳞，至弱而能力。玉龙出苍峡，威勇壮莫敌。风雨填空来，万夫助推激。座中起波涛，足下殷霹雳。我来纵雄观，神意了莫逆。心镜净表里，坐久万籁息。悠然到平淡，涣若春冰释。栖迟罗书记，想像刘宾客。胜缘在山閒，每至忽有得。何以谢山灵，作诗慰岑寂。
题樊汉炳墓
作者：许奕
朝代：宋

高志峥嵘局九州，直从人裏着仙筹。
青囊书在鬼神泣，黄绢词高冰雪羞。
槐里但知曾折角，兰台无復问长头。
玉棺夜入青云去，山是人非白鹤愁。
题樊汉炳墓
作者：许奕
朝代：宋

高志峥嵘局九州，直从人里著仙筹。青囊书在鬼神泣，黄绢词高冰雪羞。槐里但知曾折角，兰台无复问长头。玉棺夜入青云去，山是人非白鹤愁。
留别龙隐岩
作者：许子绍
朝代：宋

矫首初来北斗峰，直穿山腹作玲珑。
石间蜕骨痕犹在，渊底藏死不更通。
霖雨几时岩墅去，卧龙底处草庐空。
眼中要识真英物，寓亦何劳想下风。
留别龙隠岩
作者：许子绍
朝代：宋
体裁：七言律诗

矫首初来北斗峰，直穿山腹作玲珑。石间蜕骨痕犹在，渊底藏珠水更通。霖雨几时岩墅去，卧龙底处草庐空。眼中要识真英物，寓迹何劳想下风。
次韵吴叔廉山村
作者：许存我
朝代：宋
体裁：七言律诗

田绕青山好住家，短篱疏圃接丘麻。烟村远近栖鸦乱，竹岸高低飞鹭斜。泉喷石间岩涌雪，雾浮堤外柳吹花。连云碧色秋光冷，眠犊黄昏草长芽。
和蓬莱阁赏雪赋诗
作者：许安世
朝代：宋

南国收藏晚，黅天凛烈兴。
日行黄道市，神御坎宫乘。
元化初施种，穷阴乍丧朋。
气随钧外转，云自泽中腾。
集霰纷余凛，号风助峻棱。
紫霄零杂佩，玄野碎增冰。
缟色坳窊遍，寒光上下凝。
候严知节应，空旷觉神澄。
透隙还同舞，因方不待绳。
雁飞朝愈急，鸡误夕相应。
吟絮飘吴苑，禋茅秀楚塍。
阶庭迷鹤鹜，林麓蔽薪蒸。
瑶水三千里，昆崙九万层。
槛前闚化国，波际失西陵。
舟兴怀安道，鲈思鄙季鹰。
胜游方罕值，高会喜相仍。
涨海雄藩屏，东侯实股肱。
蕊珠辞密侍，阿阁贲华称。
将幕开樽俎，宾筵集俊能。
醴杯亲劝酢，龙坂尽隮登。
郢唱人谁继，皋谟世共矜。
击辕知乱雅，附骥偶同蝇。
绾席尘空满，婴衣体讵胜。
仰瞻云汉丽，嘉惠岂虚膺。
和蓬莱阁赏雪赋诗
作者：许安世
朝代：宋

南国收藏晚，黅天凛烈兴。日行黄道市，神御坎宫乘。元化初施种，穷阴乍丧朋。气随钧外转，云自泽中腾。集霰纷馀凛，号风助峻棱。紫霄零杂佩，玄野碎增冰。缟色坳窊遍，寒光上下凝。候严知节应，空旷觉神澄。透隙还同舞，因方不待绳。雁飞朝愈急，鸡误夕相应。吟絮飘吴苑，禋茅秀楚塍。阶庭迷鹤鹜，林麓蔽薪蒸。瑶水三千里，昆崙九万层。槛前窥化国，波际失西陵。舟兴怀安道，鲈思鄙季鹰。胜游方罕值，高会喜相仍。涨海雄藩屏，东侯实股肱。蕊珠辞密侍，阿阁贲华称。将幕开樽俎，宾筵集俊能。醴杯亲劝酢，龙坂尽隮登。郢唱人谁继，皋谟世共矜。击辕知乱雅，附骥偶同蝇。绾席尘空满，婴衣体讵胜。仰瞻云汉丽，嘉惠岂虚膺。
咏史
作者：许安世
朝代：宋
体裁：五言律诗

天下有诛赏，固非君所私。太宗泣君集，意恐劳臣疑。至公一以废，智术相维持。哀哉功名士，汲汲尚趋时。
游天章寺
作者：许安世
朝代：宋

常时俯仰尚为陈，千载重来感一深。
曲水已伤迷故迹，崇山依旧对游人。
萦纡雪路联珠骑，萧爽风亭岸角巾。
秖恐瑶池归扈宴，不能修禊见深春。
游天章寺
作者：许安世
朝代：宋

常时俯仰尚为陈，千载重来感一深。曲水已伤迷故迹，崇山依旧对游人。萦纡雪路联珠骑，萧爽风亭岸角巾。秖恐瑶池归扈宴，不能脩禊见深春。
题清化山
作者：许安世
朝代：宋

霜钟清彻隔村闻，南渡横塘晓色分。
浅浅溪流涵白石，微微山路入青云。
劳生已负林泉约，薄宦空增世俗纷。
见说定香无受想，为祛尘惑借余熏。
题清化山
作者：许安世
朝代：宋

霜钟清彻隔村闻，南渡横塘晓色分。浅浅溪流涵白石，微微山路入青云。劳生已负林泉约，薄宦空增世俗纷。见说定香无受想，为祛尘惑借馀熏。
和御制宫词
作者：许安仁
朝代：宋
体裁：七言绝句

轻寒惨惨透衾罗，玉箭铜壶漏水多。常是未明供御服，梦回频问夜如何。
梦中作
作者：许安仁
朝代：宋
体裁：古风

山色浓如滴，湖光平如席。风月不相识，相逢便相得。
植竹吏隐堂后因题
作者：许安仁
朝代：宋

斸破中庭一亩苔，主人发白手亲栽。即今谁识清真节，须向三冬雪后来。珍重劳君慰远游，繁声疏影一堂秋。主人看即官期满，分付风烟与子猷。
植竹吏隐堂后因题·其一
作者：许安仁
朝代：宋

斸破中庭一亩苔，主人发白手亲栽。即今谁识清真节，须向三冬雪后来。
植竹吏隠堂后因题·其一
作者：许安仁
朝代：宋

斸破中庭一亩苔，主人髮白手亲栽。
即今谁识清真节，须向三冬雪后来。
植竹吏隠堂后因题·其二
作者：许安仁
朝代：宋
体裁：七言绝句

珍重劳君慰远游，繁声疏影一堂秋。主人看即官期满，分付风烟与子猷。
题善山院
作者：许安仁
朝代：宋
体裁：七言绝句

瓦炉柏子袅残烟，午梦醒时一畅然。不悟功名负终老，荒山饥走又三年。
东山碧岩亭
作者：许将
朝代：宋

旧室曾留古岸边，新亭同赏碧岩前。日生狮子峰头树，烟伴榴花洞口泉。黄叶入秋山出地，白云临晓海乘天。飘然踪迹今何定，别去江湖又一年。
东山碧巌亭
作者：许将
朝代：宋

旧室曾留古岸边，新亭同赏碧巌前。
日生狮子峰头树，烟伴榴花洞口泉。
黄叶入秋山出地，白云临晓海乘天。
飘然踪迹今何定，别去江湖又一年。
临江仙
作者：许将
朝代：宋

圣主临轩亲策试，集英佳气葱葱。鸣鞘声震未央宫。卷帘龙影动，挥翰御烟浓。
上第归来何事好，迎人花面争红。蓝袍香散六街风。一鞭春色里，骄损玉花。
临江仙·圣主临轩亲策试
作者：许将
朝代：宋
体裁：词

圣主临轩亲策试，集英佳气葱葱。鸣鞘声震未央宫。卷帘龙影动，挥翰御烟浓。上第归来何事好，迎人花面争红。蓝袍香散六街风。一鞭春色里，骄损玉花骢。
句·其一
作者：许将
朝代：宋

昨夜虎入我园，明年我作状元。
句·其三
作者：许将
朝代：宋

楼台随地尽，江海与天浮。
句·其二
作者：许将
朝代：宋

三素云飞依北极，九农星正见南方。
惜黄花
作者：许将
朝代：宋

雁声晚断。寒霄云卷。正一枝开，风前看，月下见。花占千花上，香笑千香浅。化工与、最先裁剪。谁把瑶林，闲抛江岸。恁素英浓，芳心细，意何限。不恨宫妆色，不怨吹羌管。恨天远、恨春来晚。
惜黄花
作者：许将
朝代：宋

雁声晚断。寒霄云卷。正一枝开，风前看，月下见。花占千花上，香笑千香浅。化工与、最先裁翦。谁把瑶林，闲抛江岸。恁素英浓，芳心细，意何限。不恨宫妆色，不怨吹羌管。恨天远、恨春来晚。
惜黄花·雁声晚断
作者：许将
朝代：宋
体裁：词

雁声晚断。
寒宵云卷。
正一枝开，风前看，月下见。
花占千花上，香笑千香浅。
化工与、最先裁翦。
谁把瑶林，闲抛江岸。
恁素英浓，芳心细，意何限。
不恨宫妆色，不怨吹羌管。
恨天远、恨春来晚。
成都运司西园亭诗·小亭
作者：许将
朝代：宋

翩然沟上亭，左右相映带。
修柟列翠幄，长松偃高盖。
地褊景逾宽，处约志弥泰。
谁知坐啸间，心游万物外。
成都运司西园亭诗·小亭
作者：许将
朝代：宋

翩然沟上亭，左右相映带。修楠列翠幄，长松偃高盖。地褊景逾宽，处约志弥泰。谁知坐啸间，心游万物外。
成都运司西园亭诗·月台
作者：许将
朝代：宋

蜀地山四维，益州平如掌。累台郁临风，坐看月宵上。稍出丛木末，始发众籁爽。兹焉暂游目，一览天地广。
成都运司西园亭诗·月台
作者：许将
朝代：宋

蜀地山四维，益州平如掌。
纍台鬰临风，坐看月宵上。
稍出丛木末，始发众籁爽。
兹焉暂游目，一览天地广。
成都运司西园亭诗·水阁
作者：许将
朝代：宋

飞阁出方池，修竹见空莽。
低临花坞近，平觉春波长。
返景澄余晖，夕阴带浮爽。
从容观鱼乐，不减游濠上。
成都运司西园亭诗·水阁
作者：许将
朝代：宋

飞阁出方池，修竹见空莽。低临花坞近，平觉春波长。返景澄馀晖，夕阴带浮爽。从容观鱼乐，不减游濠上。
成都运司西园亭诗·海棠轩
作者：许将
朝代：宋

海棠冠蜀花，此轩花尤冠。红云簇蕊细，渌水照叶嫩。倚妆宫粉聚，叠绮霞光散。雨泪点春风，应怀上林怨。
成都运司西园亭诗·海棠轩
作者：许将
朝代：宋

海棠冠蜀花，此轩花尤冠。
红云簇蕊细，渌水照叶嫩。
倚粧宫粉聚，迭绮霞光散。
雨泪点春风，应怀上林怨。
成都运司西园亭诗·潺玉亭
作者：许将
朝代：宋

引泉注清渠，潺潺漱寒玉。侧出阆风迟，骤惊江雨速。飞濑乍扬白，樛木细涵绿。昼夜声不止，肯效楚人哭。
成都运司西园亭诗·潺玉亭
作者：许将
朝代：宋

引泉注清渠，潺潺潄寒玉。
侧出阆风迟，骤惊江雨速。
飞濑乍扬白，樛木细涵绿。
昼夜声不止，肯效楚人哭。
成都运司西园亭诗·玉溪堂
作者：许将
朝代：宋
体裁：五言律诗

朱堂俯玉溪，玉溪清且幽。从公暂偃息，抚景空夷犹。浮云冠圆岛，白日回方流。抵此有光碧，何必昆崙洲。
成都运司西园亭诗·翠锦亭
作者：许将
朝代：宋
体裁：古风

阑干窦溜长，䆗窱空埃静。修林密总翠，尽得锦城景。云舒青青色，风散骚骚影。未为夜行人，共此昼夜永。
成都运司西园亭诗·茅庵
作者：许将
朝代：宋

茅茨以为庵，环顾萧然虚。
内乐苟自足，容人即有余。
旁依修竹密，上翳青松株。
勿言此中陋，中有君子居。
成都运司西园亭诗·茅庵
作者：许将
朝代：宋

茅茨以为庵，环顾萧然虚。内乐苟自足，容人即有馀。旁依修竹密，上翳青松株。勿言此中陋，中有君子居。
成都运司西园亭诗·西园
作者：许将
朝代：宋
体裁：古风

高牙负北郭，芳园路西转。鸟鸣恋故木，兰茁归新畹。坐延花景深，行倚筇枝软。翳然思林木，会心不在远。
成都运司西园亭诗·雪峰楼
作者：许将
朝代：宋
体裁：古风

重楼起城阴，乘高望四极。列峰横青天，飞雪千里积。疑是空素山，冬夏海中白。莫怪频东向，上有思归客。
游东山和程大卿师孟
作者：许将
朝代：宋

东山十里复溪流，远客时时骋望愁。泉近榴花深洞口，亭开狮子旧峰头。一州旂色天边出，三馆芸香海上留。南北共歌公所憩，独嗟无计共英游。
游东山和程大卿师孟
作者：许将
朝代：宋

东山十里復溪流，远客时时骋望愁。
泉近榴花深洞口，亭开狮子旧峰头。
一州旗色天边出，三馆芸香海上留。
南北共歌公所憩，独嗟无计共英游。
留题徐真君祠堂东西二室
作者：许将
朝代：宋
体裁：七言绝句

上得山来过石门，谒灵特地乞真言。再三许我前程事，敢不留诗荷圣恩。
留题积善院
作者：许将
朝代：宋
体裁：五言律诗

为爱山居乐，居山又忆家。菊黄来日蕊，梅白去时花。水阔离情远，霜晴别恨赊。前程回首望，空指暮天霞。
真珠
作者：许将
朝代：宋

蔌蔌圆英淡粉妆，肯随桃杏媚韶光。金刀不到春风外，草密林深只自香。
真珠
作者：许将
朝代：宋

蔌蔌圆英淡粉粧，肯随桃杏媚韶光。
金刀不到春风外，草密林深只自香。
端午帖子
作者：许将
朝代：宋

江中今日成龙鉴，苑外多年废鹭陂。合照乾坤共作镜，放生河海尽为池。
端午帖子
作者：许将
朝代：宋

江中今日成龙鑑，苑外多年废鹭坡。
合照干坤共作镜，放生河海尽为池。
能仁禅寺
作者：许将
朝代：宋
体裁：五言律诗

峭壁半寒空，丛林甲海东。荡深无过雁，湫小有游龙。屏石高三面，楼峰更一重。客心留不得，归听晓霜钟。
观澜亭
作者：许将
朝代：宋

危亭高处倚岩隈，西望蒲菖海浪回。
山戴鰲头天外出，水浮鳅穴地中来。
千重侧崦扶摇没，万里分流混沌开。
观澜亭
作者：许将
朝代：宋

危亭高处倚岩隈，西望蒲菖海浪回。山戴鳌头天外出，水浮鳅穴地中来。千重侧崦扶摇没，万里分流混沌开。
华亭百咏 其七十 湖光亭
作者：许尚
朝代：宋

日暮虾须卷，亭中雅燕开。微风起蘋末，波影动樽罍。
华亭百咏 其七十一 道院
作者：许尚
朝代：宋

净观今何在，唯馀柏色新。栖栖抱瓮者，不是鍊丹人。
华亭百咏 其七十五 證觉院
作者：许尚
朝代：宋

有人明七净，蠠没缔良因。叹惜流风替，谁为无垢人。
华亭百咏 其三十三 莲巢
作者：许尚
朝代：宋

记得荷香里，蛾眉唱采莲。千年龟欲总，不见叶田田。
华亭百咏 其三十五 孔宅
作者：许尚
朝代：宋

庙貌逾千祀，泥封古碣昏。传云素王宅，真赝与谁论。
华亭百咏 其二 顾府君宅
作者：许尚
朝代：宋

萧萧兰若地，知是府君居。祠事今谁奉，吾来一叹吁。
华亭百咏 其二十 秦皇驰道
作者：许尚
朝代：宋

叹昔秦皇帝，何年此逸游。迢迢大冈路，千古为嗟羞。
华亭百咏 其二十一 征北将军墓碑
作者：许尚
朝代：宋

畸岖寻古隧，衰草隐寒原。欲读将军事，丰碑祗半存。
华亭百咏 其二十三 陆宝山
作者：许尚
朝代：宋

秘宝封坚石，山灵谨护藏。欲为中帑助，时复露辉光。
华亭百咏 其二十五 集贤里
作者：许尚
朝代：宋

冠盖游从日，欣然萃一乡。田原总如昨，谁复嗣馀芳。
华亭百咏 其二十八 秀道者塔
作者：许尚
朝代：宋

辛勤成雁塔，俄赴积薪焚。静夜眈眈影，疑来护刻文。
华亭百咏 其五十九 东岳行祠
作者：许尚
朝代：宋

明主东封后，龟蒙望益尊。巍然此行宇，时许荐蘋蘩。
华亭百咏 其八十 姜庵
作者：许尚
朝代：宋

阴曀楸梧里，鸟鸣落日中。九原人不作，明赞亦何功。
华亭百咏 其八十一 望仙桥
作者：许尚
朝代：宋

鹤驾乘风去，千年竟不归。石梁凭望处，空复白云飞。
华亭百咏 其八十四 冰檗庵
作者：许尚
朝代：宋

凫舄栖迟地，池流一径斜。先生久清苦，不肯竞纷华。
华亭百咏 其六十 西庵
作者：许尚
朝代：宋

蚤为儒冠误，齐心学竺乾。而今林下塔，夜夜戒光圆。
华亭百咏 其六十九 风月堂
作者：许尚
朝代：宋

夜静蒲萄皱，云舒玉鉴凉。筑堂人不见，樽酒暗相望。
华亭百咏 其六十四 陆瑁养鱼池
作者：许尚
朝代：宋

谁得陶朱术，修池一水宽。皇恩浃鱼鳖，不复敢垂竿。
华亭百咏 其十一 柘湖
作者：许尚
朝代：宋

展武沈沦后，波澄一鉴明。桑田复更变，触目总柴荆。
华亭百咏 其十二 秦女祠
作者：许尚
朝代：宋

狼秦崇苛政，有女亦蒙冤。欲吊兴亡事，神应耻重论。
华亭百咏 其四十 御史泾
作者：许尚
朝代：宋

疏凿人何在，流功几世馀。农氓诵名氏，不数郑公渠。
华亭百咏 其四十一 沪渎
作者：许尚
朝代：宋

泛泛松江水，迢迢笠泽通。万年知禹力，灌溉有馀功。
华亭百咏 其四十三 思齐堂
作者：许尚
朝代：宋

伊昔弦歌治，能声著海隅。升堂想遗迹，励志欲齐驱。
华亭百咏 其四十九 姚将军庙
作者：许尚
朝代：宋

阴功周邑境，南面固宜然。毋复论民事，神今惮改迁。
华亭百咏 其四十四 月榭
作者：许尚
朝代：宋

檐角衔墙固，明疏护翠罗。公馀秉谈麈，竟夕对金波。
华亭百咏·丁公桥
作者：许尚
朝代：宋
体裁：五言绝句

令威仙去后，遗迹叹成非。华表成乌有，何年见鹤归。
华亭百咏·三女冈
作者：许尚
朝代：宋
体裁：五言绝句

玉殓知无有，香魂计已销。频来吟楚些，岁久若为招。
华亭百咏·三姑庙
作者：许尚
朝代：宋
体裁：五言绝句

神居阴物护，臬阈捍洪波。莫虑蛟龙怒，年来畏叱诃。
华亭百咏·三洞庵
作者：许尚
朝代：宋
体裁：五言绝句

勾曲山头客，遨游到市尘。星冠顶霜月，夜半正朝真。
华亭百咏·东堂
作者：许尚
朝代：宋
体裁：五言绝句

厅左清閒处，金猊罩宝香。令君今学道，来此吸朝阳。
华亭百咏·东寺
作者：许尚
朝代：宋
体裁：五言绝句

爱此楞伽士，勤修戒行成。文龟亦知善，来听讲经声。
华亭百咏·东岳行祠
作者：许尚
朝代：宋

明主东封后，龟蒙望益尊。
巍然此行宇，时许荐苹蘩。
华亭百咏·东庵异迹
作者：许尚
朝代：宋
体裁：五言绝句

地胜风雷吼，人疑涌海潮。将军英爽在，何物敢兴妖。
华亭百咏·云閒馆
作者：许尚
朝代：宋
体裁：五言绝句

邮亭临爽垲，杗廇架修虹。我亦轮蹄客，心期访士龙。
华亭百咏·俞塘
作者：许尚
朝代：宋
体裁：五言绝句

延袤三乡外，东流与海通。河神屡加惠，帆借往来风。
华亭百咏·八角井
作者：许尚
朝代：宋
体裁：五言绝句

浚极疑无底，丰棱定有因。沈沈中夜月，照影属何人。
华亭百咏·冰檗庵
作者：许尚
朝代：宋

鳬舄栖迟地，池流一径斜。
先生久清苦，不肯竞纷华。
华亭百咏·凤皇山
作者：许尚
朝代：宋
体裁：五言绝句

览德来何代，慵归丹穴藏。甘心化为石，万岁瑞吾皇。
华亭百咏·前京城
作者：许尚
朝代：宋
体裁：五言绝句

庐落皆无有，依稀古堞存。登临认遗迹，林莽暮烟昏。
华亭百咏·华亭谷
作者：许尚
朝代：宋
体裁：五言绝句

瀰漫达迥野，潮汐往来频。惯识松陵路，重来不问津。
华亭百咏·南庵
作者：许尚
朝代：宋
体裁：五言绝句

施水功成后，眈眈梵宇深。升堂瞻貌象，默会祖师心。
华亭百咏·唳鹤湖
作者：许尚
朝代：宋
体裁：五言绝句

洸荡云閒路，奫沦一水深。月光涵露重，遥听九皋音。
华亭百咏·唳鹤滩
作者：许尚
朝代：宋
体裁：五言绝句

养鹤人何在，湖边水尚清。唤回中夜梦，滩上戛然声。
华亭百咏·圆珠庵
作者：许尚
朝代：宋
体裁：五言绝句

定回人寂静，绕鼻碧莲香。却认循檐月，摩尼发夜光。
华亭百咏·姚将军庙
作者：许尚
朝代：宋

阴功周邑境，南面固宜然。
毋復论民事，神今惮改迁。
华亭百咏·姜庵
作者：许尚
朝代：宋

阴曀楸梧裏，鸟鸣落日中。
九原人不作，明赞亦何功。
华亭百咏·孔宅
作者：许尚
朝代：宋

庙貌逾千祀，泥封古碣昏。
传云素王宅，真贋与谁论。
华亭百咏·安公像
作者：许尚
朝代：宋
体裁：五言绝句

浮钵来沧海，幡然厌世尘。补陀崖畔月，长照定中身。
华亭百咏·寒穴泉
作者：许尚
朝代：宋
体裁：五言绝句

濆涌悬崖下，泠泠注不穷。将期挹甘冷，弱水渐难通。
华亭百咏·小湖
作者：许尚
朝代：宋
体裁：五言绝句

猎猎风蒲外，渊渊明月秋。诗翁浮短艇，弭棹看浮鯈。
华亭百咏·小隠园
作者：许尚
朝代：宋
体裁：五言绝句

妆点林泉趣，销除市井心。平生跧伏计，到此意偏深。
华亭百咏·异木
作者：许尚
朝代：宋
体裁：五言绝句

蟠根知永远，曲干耸蛟虬。闽贾蒙私庇，年年此荐羞。
华亭百咏·弥陀阁
作者：许尚
朝代：宋
体裁：五言绝句

拄策徐徐上，回环佛顶游。九山俱在望，目断暮烟浮。
华亭百咏·征北将军墓碑
作者：许尚
朝代：宋

畸岖寻古隧，衰草隠寒原。
欲读将军事，丰碑祗半存。
华亭百咏·御史泾
作者：许尚
朝代：宋

疏凿人何在，流功几世余。
农氓诵名氏，不数郑公渠。
华亭百咏·思齐堂
作者：许尚
朝代：宋

伊昔絃歌治，能声着海隅。
升堂想遗迹，励志欲齐驱。
华亭百咏·昆山
作者：许尚
朝代：宋
体裁：五言绝句

岁久阡原变，平时草木深。英才没黄壤，旧事不堪寻。
华亭百咏·显忠庙
作者：许尚
朝代：宋
体裁：五言绝句

俯拜祠堂下，遥思弼汉功。吁嗟孝宣帝，忘德太匆匆。
华亭百咏·普照寺
作者：许尚
朝代：宋
体裁：五言绝句

高门收画戟，即此建精蓝。施予恩虽在，缁流绝不谈。
华亭百咏·月榭
作者：许尚
朝代：宋

檐角衔墙固，明疏护翠罗。
公余秉谈麈，竟夕对金波。
华亭百咏·望云桥
作者：许尚
朝代：宋
体裁：五言绝句

忆昨登临日，卿云正四翔。重来穷目力，天末起祥光。
华亭百咏·望仙桥
作者：许尚
朝代：宋

鹤驾乘风去，千年竟不归。
石梁凭望处，空復白云飞。
华亭百咏·柘湖
作者：许尚
朝代：宋

展武沈沦后，波澄一鑑明。
桑田復更变，触目总柴荆。
华亭百咏·柳园
作者：许尚
朝代：宋
体裁：五言绝句

芳草池塘暖，东风桃杏繁。春归人亦散，寂寞锁园门。
华亭百咏·栖真庵
作者：许尚
朝代：宋
体裁：五言绝句

仙路多官府，真人未上升。松窗霜月白，相对诵黄庭。
华亭百咏·毗卢庵
作者：许尚
朝代：宋
体裁：五言绝句

扪萝通一径，修竹蔽中篱。只有奎章在，龙神暗护持。
华亭百咏·沙冈
作者：许尚
朝代：宋
体裁：五言绝句

千里平沙地，联通江海湄。谩传因激浪，疑是蚌成基。
华亭百咏·沪渎
作者：许尚
朝代：宋

泛泛松江水，迢迢笠泽通。
万年知禹力，灌溉有余功。
华亭百咏·泳波亭
作者：许尚
朝代：宋
体裁：五言绝句

吕梁观已远，沂水浴应难。却倚亭前柳，时时照影寒。
华亭百咏·浄居院
作者：许尚
朝代：宋
体裁：五言绝句

明眼知何在，山门久寂然。宗风未沦替，还喜一镫传。
华亭百咏·淀山
作者：许尚
朝代：宋
体裁：五言绝句

殿阁辉金碧，遐观足画图。维舟一登览，误涉小方壶。
华亭百咏·湖光亭
作者：许尚
朝代：宋

日暮虾鬚卷，亭中雅燕开。
微风起苹末，波影动樽罍。
华亭百咏·湖桥
作者：许尚
朝代：宋
体裁：五言绝句

潋滟湖光好，荷风六月凉。倚栏吟不倦，鱼鸟亦相忘。
华亭百咏·濯缨亭
作者：许尚
朝代：宋
体裁：五言绝句

舆梁斜倚处，檐影坠清流。往往抽簪者，常为孺子羞。
华亭百咏·灵峰庵
作者：许尚
朝代：宋
体裁：五言绝句

路涌金沙地，高人此筑庵。为询林下客，妙语与谁参。
华亭百咏·畲山
作者：许尚
朝代：宋
体裁：五言绝句

人与室俱化，阴森松竹寒。时时见孤鹤，疑此守神丹。
华亭百咏·白龙洞
作者：许尚
朝代：宋
体裁：五言绝句

呼吸湖中水，山椒寄此身。洞门风雨夜，电火逐霜鳞。
华亭百咏·白龙潭
作者：许尚
朝代：宋
体裁：五言绝句

神物幽潜地，沧沧水接空。不缘尝应祷，谁识有殊功。
华亭百咏·石兽
作者：许尚
朝代：宋
体裁：五言绝句

刻凿知何谓，弥年亦有神。宵行无足怪，一吼已惊人。
华亭百咏·石幢
作者：许尚
朝代：宋
体裁：五言绝句

矻立应千载，传因海眼成。蓬莱水清浅，曾不见敧倾。
华亭百咏·石鱼
作者：许尚
朝代：宋

双鲤何年刻，悠然鬐鬛全。
登临忽怀远，尺素若为传。
华亭百咏·石鱼
作者：许尚
朝代：宋

双鲤何年刻，悠然鬐鬣全。登临忽怀远，尺素若为传。
华亭百咏·福顺庙
作者：许尚
朝代：宋
体裁：五言绝句

门垣虽蠹坏，古屋尚深沈。鸟雀犹知避，斯民盍致钦。
华亭百咏·秀道者塔
作者：许尚
朝代：宋

辛勤成鴈塔，俄赴积薪焚。
静夜眈眈影，疑来护刻文。
华亭百咏·秦女祠
作者：许尚
朝代：宋

狼秦崇苛政，有女亦蒙冤。
欲弔兴亡事，神应耻重论。
华亭百咏·秦皇驰道
作者：许尚
朝代：宋

叹昔秦皇帝，何年此逸游。
迢迢大堽路，千古为嗟羞。
华亭百咏·罗汉院
作者：许尚
朝代：宋
体裁：五言绝句

邃宇中何有，台山五百尊。云何困人力，金像总尘昏。
华亭百咏·芥子庵
作者：许尚
朝代：宋
体裁：五言绝句

林外三椽建，常思愒息时。莫教嫌迫窄，中有五须弥。
华亭百咏·苏州洋
作者：许尚
朝代：宋
体裁：五言绝句

已出天池外，狂澜尚尔高。蛮商识吴路，岁入几千艘。
华亭百咏·莲巢
作者：许尚
朝代：宋

记得荷香裏，蛾眉唱采莲。
千年龟欲总，不见叶田田。
华亭百咏·袁崧宅
作者：许尚
朝代：宋
体裁：五言绝句

疆场功成后，归来卜一邱。当时应种德，名字播千秋。
华亭百咏·西庵
作者：许尚
朝代：宋

蚤为儒冠误，齐心学竺干。
而今林下塔，夜夜戒光圆。
华亭百咏·西林
作者：许尚
朝代：宋
体裁：五言绝句

林外初晴后，斜阳满芰荷。频来指灵鹫，此去路无多。
华亭百咏·证觉院
作者：许尚
朝代：宋

有人明七浄，蠠没缔良因。
叹惜流风替，谁为无垢人。
华亭百咏·谷水
作者：许尚
朝代：宋
体裁：五言绝句

短棹经由处，风披藻荇香。中宵孤鹤唳，片月映沧浪。
华亭百咏·赵店
作者：许尚
朝代：宋
体裁：五言绝句

日日黄尘路，喧豗涨市声。神灵自安此，不欲变名称。
华亭百咏·道院
作者：许尚
朝代：宋

浄观今何在，唯余柏色新。
栖栖抱瓮者，不是炼丹人。
华亭百咏·金山
作者：许尚
朝代：宋
体裁：五言绝句

激浪闻澎湃，山神阴力多。风涛归指顾，海若敢谁何。
华亭百咏·金山城
作者：许尚
朝代：宋
体裁：五言绝句

治盛周康世，东游岂信然。城闉亦隳废，门堞漫相传。
华亭百咏·陆四公庙
作者：许尚
朝代：宋
体裁：五言绝句

晋杰云亡久，嘉名未遽湮。严祠坐遗像，犹解福吴民。
华亭百咏·陆宝山
作者：许尚
朝代：宋

秘宝封坚石，山灵谨护藏。
欲为中帑助，时復露辉光。
华亭百咏·陆机宅
作者：许尚
朝代：宋
体裁：五言绝句

华亭今何在，千年谩有名。披榛问遗裔，寂寞一伤情。
华亭百咏·陆机茸
作者：许尚
朝代：宋
体裁：五言绝句

二陆为童日，驱驰屡忘归。至今桑柘响，禽鸟尚惊飞。
华亭百咏·陆瑁养鱼池
作者：许尚
朝代：宋

谁得陶朱术，修池一水宽。
皇恩浃鱼鼈，不復敢垂竿。
华亭百咏·集贤里
作者：许尚
朝代：宋

冠盖游从日，欣然萃一乡。
田原总如昨，谁復嗣余芳。
华亭百咏·震桥
作者：许尚
朝代：宋
体裁：五言绝句

瓦木明丹垩，初期镇此方。石梁今欲圮，尤益富蛮商。
华亭百咏·顾亭林
作者：许尚
朝代：宋
体裁：五言绝句

旦暮潮流急，东西径路斜。无从质疑字，共属野王家。
华亭百咏·顾亭林
作者：许尚
朝代：宋

旦暮潮流急，东西径路斜。无从质疑字，共属野王家。萧萧兰若地，知是府君居。祠事今谁奉，吾来一叹吁。地胜风雷吼，人疑涌海潮。将军英爽在，何物敢兴妖。激浪闻澎湃，山神阴力多。风涛归指顾，海若敢谁何。浮钵来沧海，幡然厌世尘。补陀崖畔月，长照定中身。濆涌悬崖下，泠泠注不穷。将期挹甘冷，弱水渐难通。已出天池外，狂澜尚尔高。蛮商识吴路，岁入几千艘。瀰漫达迥野，潮汐往来频。惯识松陵路，重来不问津。浚极疑无底，丰棱定有因。沈沈中夜月，照影属何人。二陆为童日，驱驰屡忘归。至今桑柘响，禽鸟尚惊飞。展武沈沦后，波澄一鉴明。桑田复更变，触目总柴荆。狼秦崇苛政，有女亦蒙冤。欲吊兴亡事，神应耻重论。洸荡云閒路，奫沦一水深。月光涵露重，遥听九皋音。玉殓知无有，香魂计已销。频来吟楚些，岁久若为招。治盛周康世，东游岂信然。城闉亦隳废，门堞漫相传。庐落皆无有，依稀古堞存。登临认遗迹，林莽暮烟昏。岁久阡原变，平时草木深。英才没黄壤，旧事不堪寻。华亭今何在，千年谩有名。披榛问遗裔，寂寞一伤情。短棹经由处，风披藻荇香。中宵孤鹤唳，片月映沧浪。叹昔秦皇帝，何年此逸游。迢迢大冈路，千古为嗟羞。畸岖寻古隧，衰草隐寒原。欲读将军事，丰碑祗半存。览德来何代，慵归丹穴藏。甘心化为石，万岁瑞吾皇。秘宝封坚石，山灵谨护藏。欲为中帑助，时复露辉光。人与室俱化，阴森松竹寒。时时见孤鹤，疑此守神丹。冠盖游从日，欣然萃一乡。田原总如昨，谁复嗣馀芳。呼吸湖中水，山椒寄此身。洞门风雨夜，电火逐霜鳞。双鲤何年刻，悠然鬐鬣全。登临忽怀远，尺素若为传。辛勤成雁塔，俄赴积薪焚。静夜眈眈影，疑来护刻文。路涌金沙地，高人此筑庵。为询林下客，妙语与谁参。林外三椽建，常思愒息时。莫教嫌迫窄，中有五须弥。殿阁辉金碧，遐观足画图。维舟一登览，误涉小方壶。神居阴物护，臬阈捍洪波。莫虑蛟龙怒，年来畏叱诃。记得荷香里，蛾眉唱采莲。千年龟欲总，不见叶田田。壮士为儒耻，捐躯志所甘。无名豫青史，幽愤亦何堪。庙貌逾千祀，泥封古碣昏。传云素王宅，真赝与谁论。疆场功成后，归来卜一邱。当时应种德，名字播千秋。延袤三乡外，东流与海通。河神屡加惠，帆借往来风。索寞东郊远，仙禽尽此藏。梦回明月夜，林杪响圆吭。千里平沙地，联通江海湄。谩传因激浪，疑是蚌成基。疏凿人何在，流功几世馀。农氓诵名氏，不数郑公渠。泛泛松江水，迢迢笠泽通。万年知禹力，灌溉有馀功。厅左清閒处，金猊罩宝香。令君今学道，来此吸朝阳。伊昔弦歌治，能声著海隅。升堂想遗迹，励志欲齐驱。檐角衔墙固，明疏护翠罗。公馀秉谈麈，竟夕对金波。舆梁斜倚处，檐影坠清流。往往抽簪者，常为孺子羞。刻凿知何谓，弥年亦有神。宵行无足怪，一吼已惊人。瓦木明丹垩，初期镇此方。石梁今欲圮，尤益富蛮商。妆点林泉趣，销除市井心。平生跧伏计，到此意偏深。阴功周邑境，南面固宜然。毋复论民事，神今惮改迁。日日黄尘路，喧豗涨市声。神灵自安此，不欲变名称。忆昨登临日，卿云正四翔。重来穷目力，天末起祥光。矻立应千载，传因海眼成。蓬莱水清浅，曾不见敧倾。高门收画戟，即此建精蓝。施予恩虽在，缁流绝不谈。拄策徐徐上，回环佛顶游。九山俱在望，目断暮烟浮。邃宇中何有，台山五百尊。云何困人力，金像总尘昏。令威仙去后，遗迹叹成非。华表成乌有，何年见鹤归。邮亭临爽垲，杗廇架修虹。我亦轮蹄客，心期访士龙。门垣虽蠹坏，古屋尚深沈。鸟雀犹知避，斯民盍致钦。明主东封后，龟蒙望益尊。巍然此行宇，时许荐蘋蘩。蚤为儒冠误，齐心学竺乾。而今林下塔，夜夜戒光圆。神物幽潜地，沧沧水接空。不缘尝应祷，谁识有殊功。扪萝通一径，修竹蔽中篱。只有奎章在，龙神暗护持。林外初晴后，斜阳满芰荷。频来指灵鹫，此去路无多。谁得陶朱术，修池一水宽。皇恩浃鱼鳖，不复敢垂竿。猎猎风蒲外，渊渊明月秋。诗翁浮短艇，弭棹看浮鯈。潋滟湖光好，荷风六月凉。倚栏吟不倦，鱼鸟亦相忘。养鹤人何在，湖边水尚清。唤回中夜梦，滩上戛然声。吕梁观已远，沂水浴应难。却倚亭前柳，时时照影寒。夜静蒲萄皱，云舒玉鉴凉。筑堂人不见，樽酒暗相望。日暮虾须卷，亭中雅燕开。微风起蘋末，波影动樽罍。净观今何在，唯馀柏色新。栖栖抱瓮者，不是鍊丹人。蟠根知永远，曲干耸蛟虬。闽贾蒙私庇，年年此荐羞。俯拜祠堂下，遥思弼汉功。吁嗟孝宣帝，忘德太匆匆。爱此楞伽士，勤修戒行成。文龟亦知善，来听讲经声。有人明七净，蠠没缔良因。叹惜流风替，谁为无垢人。仙路多官府，真人未上升。松窗霜月白，相对诵黄庭。芳草池塘暖，东风桃杏繁。春归人亦散，寂寞锁园门。晋杰云亡久，嘉名未遽湮。严祠坐遗像，犹解福吴民。施水功成后，眈眈梵宇深。升堂瞻貌象，默会祖师心。阴曀楸梧里，鸟鸣落日中。九原人不作，明赞亦何功。鹤驾乘风去，千年竟不归。石梁凭望处，空复白云飞。勾曲山头客，遨游到市尘。星冠顶霜月，夜半正朝真。明眼知何在，山门久寂然。宗风未沦替，还喜一镫传。凫舄栖迟地，池流一径斜。先生久清苦，不肯竞纷华。定回人寂静，绕鼻碧莲香。却认循檐月，摩尼发夜光。
华亭百咏·顾府君宅
作者：许尚
朝代：宋

萧萧兰若地，知是府君居。
祠事今谁奉，吾来一嘆吁。
华亭百咏·风月堂
作者：许尚
朝代：宋

夜静蒲萄皱，云舒玉鑑凉。
筑堂人不见，樽酒暗相望。
华亭百咏·鬼书
作者：许尚
朝代：宋
体裁：五言绝句

壮士为儒耻，捐躯志所甘。无名豫青史，幽愤亦何堪。
华亭百咏·鹤坡
作者：许尚
朝代：宋
体裁：五言绝句

索寞东郊远，仙禽尽此藏。梦回明月夜，林杪响圆吭。
和吴谨微游仙都五首
作者：许尹
朝代：宋

仙都踪迹想遗书，我欲归时更问途。忽得新诗如见画，山蹊野径不须迂。山中鹤怨无寻处，洞口云归未得归。忆著仙都旧时路，石梁苔涩履痕稀。玉貌仙人老不癯，世间荣辱此中无。烟云昨夜微销铄，似怪题舆车骑都。黄帝得仙从此去，鼎湖传说几经年。龙髯堕地成春草，直到如今不上天。桃源归路净无尘，只是当时避世人。仙事茫茫类如此，鼎湖辙迹恐非真。
和吴谨微游仙都五首·其一
作者：许尹
朝代：宋
体裁：七言绝句

仙都踪迹想遗书，我欲归时更问途。忽得新诗如见画，山蹊野径不须迂。
和吴谨微游仙都五首·其三
作者：许尹
朝代：宋
体裁：七言绝句

玉貌仙人老不癯，世间荣辱此中无。烟云昨夜微销铄，似怪题舆车骑都。
和吴谨微游仙都五首·其二
作者：许尹
朝代：宋

山中鹤怨无寻处，洞口云归未得归。
忆着仙都旧时路，石梁苔涩履痕稀。
和吴谨微游仙都五首·其二
作者：许尹
朝代：宋

山中鹤怨无寻处，洞口云归未得归。忆著仙都旧时路，石梁苔涩履痕稀。
和吴谨微游仙都五首·其五
作者：许尹
朝代：宋

桃源归路净无尘，只是当时避世人。仙事茫茫类如此，鼎湖辙迹恐非真。
和吴谨微游仙都五首·其五
作者：许尹
朝代：宋

桃源归路凈无尘，只是当时避世人。
仙事茫茫类如此，鼎湖辙迹恐非真。
和吴谨微游仙都五首·其四
作者：许尹
朝代：宋
体裁：七言绝句

黄帝得仙从此去，鼎湖传说几经年。龙髯堕地成春草，直到如今不上天。
朝阳岩
作者：许尹
朝代：宋
体裁：五言律诗

漫作游仙去，灵槎进晚凉。悬岩迷日月，倒影浸潇湘。风满征帆过，云归度鸟忙。相忘物外趣，时许棹相将。
句
作者：许居仁
朝代：宋

胜游怀橘偏思陆，高隐烧丹拟问洪。
句
作者：许居仁
朝代：宋

胜游怀橘偏思陆，高隠烧丹拟问洪。
失调名·其一
作者：许左之
朝代：宋
体裁：词

谁知花有主。误入花深处。放直下、酒杯乾、便归去。
失调名·忆你当初
作者：许左之
朝代：宋
体裁：词

忆你当初，惜我不去。伤我如今，留你不住。
失调名·谁知花有主
作者：许左之
朝代：宋

谁知花有主。
误入花深处。
放直下、酒杯干、便归去。
梅峰
作者：许巽
朝代：宋
体裁：七言律诗

一峰突兀倚天际，千嶂茏葱在眼中。宇宙自偏人世远，尘埃不到佛楼空。主公真得庵居相，俗子那容线路通。山北道人如□市，云门临济各家风。
梅峰
作者：许巽
朝代：宋

一峰突兀倚天际，千嶂茏葱龙眼中。宇宙自偏人世远，尘埃不到佛楼空。主公真得庵居相，俗子那容线路能。山北道人如□市，云门临济各家风。
净名院
作者：许广渊
朝代：宋

杖锡穷危顶，茅庵构白云。
轩窗半峰出，钟磬别山闻。
海月晓同色，炉烟昼杂熏。
莫教深静处，思虑落尘氛。
净名院
作者：许广渊
朝代：宋

杖锡穷危顶，茅庵构白云。轩窗半峰出，钟磬别山闻。海月晓同色，炉烟昼杂薰。莫教深静处，思虑落尘氛。
南山
作者：许广渊
朝代：宋
体裁：七言律诗

路入青山几万重，前山行尽路还通。小舟棹急岩溪水，高柳絮飞堤岸风。春物老时林遍绿，晚烟收处日垂红。民居稀阔兼穷僻，多使顽夫气自雄。
句
作者：许广渊
朝代：宋

片云晴点墨，滴露夜挥毫。
和徐令南新道中
作者：许广渊
朝代：宋

崄岩通小径，湍水度危桥。茶女巾蒙髻，樵人斧插腰。鸠鸣春昼静，莺啭晓林娇。令尹求民瘼，行行听路谣。
和徐令南新道中
作者：许广渊
朝代：宋

崄岩通小径，湍水度危桥。
茶女巾蒙髻，樵人斧插腰。
鸠鸣春昼静，鶑啭晓林娇。
令尹求民瘼，行行听路谣。
和晁令首夏道中
作者：许广渊
朝代：宋

山盘村曲晓烟迷，昼静新禽信意啼。风敛雨痕千嶂碧，日烘蚕箔万家齐。叶怜绿密真成幄，花惜红深又落泥。气候宜人尤解倦，夕阳归路绕长溪。
和晁令首夏道中
作者：许广渊
朝代：宋

山盘村曲晓烟迷，昼静新禽信意啼。
风敛雨痕千嶂碧，日烘蚕箔万家齐。
叶怜绿密真成幄，花惜红深又落泥。
气候宜人尤解倦，夕阳归路遶长溪。
宁国院
作者：许广渊
朝代：宋
体裁：五言律诗

寺结千峰上，门通一径幽。静心无物乱，清耳有泉流。楼阁先知晓，园林预觉秋。因君题秀句，却省昔年游。
宁国院
作者：许广渊
朝代：宋

杉松郁郁际青天，堂殿重重蘸碧泉。山合不能遮日月，径深无碍入云烟。弥陀佛建千人会，照律师来五戒传。乘兴登临与僧话，分明水戏在帘前。
宁国院
作者：许广渊
朝代：宋

杉松鬰鬰际青天，堂殿重重蘸碧泉。
山合不能遮日月，径深无碍入云烟。
弥陀佛建千人会，照律师来五戒传。
乘兴登临与僧话，分明水戏在帘前。
惠济院
作者：许广渊
朝代：宋

建刹基千古，淩云阁数层。成群皆旧衲，那个是真僧。未灭惟心火，长明总佛灯。泉灵名惠济，济物有时增。
惠济院
作者：许广渊
朝代：宋

建剎基千古，凌云阁数层。
成群皆旧衲，那箇是真僧。
未灭惟心火，长明总佛灯。
泉灵名惠济，济物有时增。
放生池
作者：许广渊
朝代：宋

天宝当年寺，鱼池此日存。溪移古岸脚，殿压旧山根。月照霜钟远，风开雾阁昏。网纶虽废禁，和气满乾坤。
放生池
作者：许广渊
朝代：宋

天宝当年寺，鱼池此日存。
溪移古岸脚，殿压旧山根。
月照霜钟远，风开雾阁昏。
网纶虽废禁，和气满干坤。
春日游隐居寺
作者：许广渊
朝代：宋

荒村十里居人少，中有僧庐挂隐名。高阁截空霜月古，群山临槛竹风清。潺潺鸣溜将心涤，艳艳新花共眼明。珍重肩吾能自适，尝招诗友避暄行。
春日游隠居寺
作者：许广渊
朝代：宋

荒村十里居人少，中有僧庐挂隠名。
高阁截空霜月古，群山临槛竹风清。
潺潺鸣溜将心涤，艷艷新花共眼明。
珍重肩吾能自适，尝招诗友避暄行。
普照院
作者：许广渊
朝代：宋

乱峰环合处，中见古精庐。
万事尽不到，数僧閒有余。
岭云时聚散，松竹昼清虚。
自辨一泉后，多来长者车。
普照院
作者：许广渊
朝代：宋

乱峰环合处，中见古精庐。万事尽不到，数僧閒有馀。岭云时聚散，松竹昼清虚。自辨一泉后，多来长者车。
杜公井
作者：许广渊
朝代：宋
体裁：五言律诗

几处城中井，标名孰与伦。异非深百尺，功在活千人。大旱流皆涸，甘泉惠受均。无情知水石，诚发应如神。
炼丹井
作者：许广渊
朝代：宋

葛公高隠处，凿井碧山前。
炼就长生药，空余白乳泉。
鼎藏今去水，气吐旧成烟。
午夜风雷作，人疑羽佩还。
罗隠宅
作者：许广渊
朝代：宋
体裁：五言律诗

废宅百年后，荒基一亩平。独怜新桧柏，谁识旧轩楹。闾里清风在，溪山秀气明。当时苦吟夜，应使鬼神惊。
葛溪
作者：许广渊
朝代：宋
体裁：五言律诗

樨川仙化后，溪以葛为名。水激翻空白，潭澄到底清。山多晴倒影，雨过夜添声。月满寒光入，鱼龙患太明。
蜕龙洞
作者：许广渊
朝代：宋

山远洞难穷，相传旧隐龙。蟠泥知几载，穿石见遗踪。灵骨岩中换，阴云日下从。乡人祈旱岁，歌舞尚虔恭。往昔开锄古洞存，神龙曾隐穴山峦。灵踪何日青天去，云气无时白昼寒。穿石分明印鳞爪，履泉惊惧作波澜。于今霖雨均方国，来客休疑尚此蟠。
蜕龙洞·其一
作者：许广渊
朝代：宋

山远洞难穷，相传旧隐龙。蟠泥知几载，穿石见遗踪。灵骨岩中换，阴云日下从。乡人祈旱岁，歌舞尚虔恭。
蜕龙洞·其一
作者：许广渊
朝代：宋

山远洞难穷，相传旧隠龙。
蟠泥知几载，穿石见遗踪。
灵骨岩中换，阴云日下从。
乡人祈旱岁，歌舞尚虔恭。
蜕龙洞·其二
作者：许广渊
朝代：宋

往昔开锄古洞存，神龙曾隐穴山峦。灵踪何日青天去，云气无时白昼寒。穿石分明印鳞爪，履泉惊惧作波澜。于今霖雨均方国，来客休疑尚此蟠。
蜕龙洞·其二
作者：许广渊
朝代：宋

往昔开锄古洞存，神龙曾隠穴山峦。
灵踪何日青天去，云气无时白昼寒。
穿石分明印鳞爪，履泉惊惧作波澜。
于今霖雨均方国，来客休疑尚此蟠。
鍊丹井
作者：许广渊
朝代：宋

葛公高隐处，凿井碧山前。鍊就长生药，空馀白乳泉。鼎藏今去水，气吐旧成烟。午夜风雷作，人疑羽佩还。
陈氏园
作者：许广渊
朝代：宋
体裁：五言律诗

今日青芜满，当年碧瓦稠。轩楹无寸木，池沼有残丘。过客嗟啼鸟，居人竟牧牛。子孙谁秀颖，念祖力重修。
题广福院
作者：许广渊
朝代：宋

溪光山色照天晴，开豁襟怀远眼明。每日风清生竹韵，有时雨过沸滩声。夷犹水上渔舟逸，奋迅檐前燕翼轻。珍重老僧无个事，坐观群动竞经营。
题广福院
作者：许广渊
朝代：宋

溪光山色照天晴，开豁襟怀远眼明。
每日风清生竹韵，有时雨过沸滩声。
夷犹水上渔舟逸，奋迅檐前燕翼轻。
珍重老僧无箇事，坐观群动竞经营。
题昌国院
作者：许广渊
朝代：宋
体裁：七言律诗

轩开环列万峰青，门对乌伊遂榜名。千室楼台凭栏尽，一溪烟水捲帘明。炉烟晨起迷云色，松韵时来杂梵声。峻极祇宜长闭户，柰何持钵入东城。
东庵广福禅院
作者：许应龙
朝代：宋
体裁：七言绝句

十年不到雪峰山，寂寂春风昼掩关。千载祖师无尽意，门前流水绿回环。
代上何枢密
作者：许应龙
朝代：宋

宋元宪公王沂公，妙龄擢第魁南宫。
清华历徧升谏省，雍容二府亮天工。
却敛经纶来望郡，一镇天雄一镇郓。
政声洋溢彻宸聪，丹诏紫泥催入觐。
庙堂端委秉钧衡，致君尧舜风俗醇。
至今景佑皇佑治，振荡人耳如雷霆。
巍巍勋绩谁能继，三嘆真贤生不世。
岂知今日元枢公，矫翼天衢更凌厉。
礼闱得隽冠羣英，旋登言路撄龙鳞。
运筹帷幄参宥密，翻私雨露泽全闽。
生平出处总相契，左揆尚虚天有意。
宣麻指日下彤廷，整顿干坤迈前美。
萱堂正富八十春，綵衣辉映衮衣新。
二公荣贵虽同辙，如此盛事真无伦。
先子姓名叨附骥，况復团司同典记。
遗簪堕履傥未捐，惠顾尚期逮孙子。
鲰生鼓箧趋贤关，朔风急劲修涂艰。
坱圠洪钧转一气，为借阳和先破寒。
代上何枢密
作者：许应龙
朝代：宋

宋元宪公王沂公，妙龄擢第魁南宫。清华历遍升谏省，雍容二府亮天工。却敛经纶来望郡，一镇天雄一镇郓。政声洋溢彻宸聪，丹诏紫泥催入觐。庙堂端委秉钧衡，致君尧舜风俗醇。至今景祐皇祐治，振荡人耳如雷霆。巍巍勋绩谁能继，三叹真贤生不世。岂知今日元枢公，矫翼天衢更凌厉。礼闱得隽冠群英，旋登言路撄龙鳞。运筹帷幄参宥密，翻私雨露泽全闽。生平出处总相契，左揆尚虚天有意。宣麻指日下彤廷，整顿乾坤迈前美。萱堂正富八十春，綵衣辉映衮衣新。二公荣贵虽同辙，如此盛事真无伦。先子姓名叨附骥，况复团司同典记。遗簪堕履傥未捐，惠顾尚期逮孙子。鲰生鼓箧趋贤关，朔风急劲脩涂艰。坱圠洪钧转一气，为借阳和先破寒。
代上庠同舍上廷评
作者：许应龙
朝代：宋

忆昔弱冠游芹宫，颍川先生振文风。
跹跹媚学比如栉，抠衣执经函丈中。
何人才识最奇伟，惟公表裏珪璋粹。
学精姬公经国书，赋飘司马凌云气。
词场价涌荐争魁，赐也何如敢望回。
一别星霜踰十阅，侧耳誉声轰如雷。
翩翩荐鹗翔西淛，一飞直上黄金阙。
排云披腹呈琅玕，蟾窟仙枝径攀折。
枳棘难淹鸾凤栖，金科得隽易如携。
趋归立拜廷评命，青琐黄扉指日跻。
屈指曩年同砚席，五人已作龙门客。
乡书黉舍多有之，碌碌未能着奇节。
着鞭无若祖生先，策足要津仪班联。
自笑尘踪犹隠雾，拭目亨衢问天渊。
绨袍恋恋故人意，堕履遗簪未捐弃。
不求而荐佩私恩，高谊如公今有几。
虽然前事已参差，荷借邹生律再吹。
苦无好语为公谢，抖擞枯肠成此诗。
代上庠同舍上廷评
作者：许应龙
朝代：宋

忆昔弱冠游芹宫，颍川先生振文风。跹跹媚学比如栉，抠衣执经函丈中。何人才识最奇伟，惟公表里圭璋粹。学精姬公经国书，赋飘司马凌云气。词场价涌荐争魁，赐也何如敢望回。一别星霜踰十阅，侧耳誉声轰如雷。翩翩荐鹗翔西浙，一飞直上黄金阙。排云披腹呈琅玕，蟾窟仙枝径攀折。枳棘难淹鸾凤栖，金科得隽易如携。趋归立拜廷评命，青琐黄扉指日跻。屈指曩年同砚席，五人已作龙门客。乡书黉舍多有之，碌碌未能著奇节。著鞭无若祖生先，策足要津仪班联。自笑尘踪犹隐雾，拭目亨衢问天渊。绨袍恋恋故人意，堕履遗簪未捐弃。不求而荐佩私恩，高谊如公今有几。虽然前事已参差，荷借邹生律再吹。苦无好语为公谢，抖擞枯肠成此诗。
代同舍上郎中
作者：许应龙
朝代：宋

人物依然吕洞宾，冰霜风骨玉精神。退朝花底千官散，标格如公有几人。能赋人人说颍川，谁知妙诀已亲传。词场屡草干将句，掷地金声震九天。逸气飘飘正妙年，纵横礼乐扫三千。胪传玉陛星辰晓，姓字巍居鼎甲先。父子同时践禁涂，一门荣耀世间无。愿凭曹霸丹青笔，绘入衣冠盛事图。册府方羊冠列仙，粉闱深处烂星躔。黄扉已设屏风隔，会见丝纶下日边。
代同舍上郎中·其一
作者：许应龙
朝代：宋
体裁：七言绝句

人物依然吕洞宾，冰霜风骨玉精神。退朝花底千官散，标格如公有几人。
代同舍上郎中·其三
作者：许应龙
朝代：宋
体裁：七言绝句

逸气飘飘正妙年，纵横礼乐扫三千。胪传玉陛星辰晓，姓字巍居鼎甲先。
代同舍上郎中·其二
作者：许应龙
朝代：宋
体裁：七言绝句

能赋人人说颍川，谁知妙诀已亲传。词场屡草干将句，掷地金声震九天。
代同舍上郎中·其五
作者：许应龙
朝代：宋
体裁：七言绝句

册府方羊冠列仙，粉闱深处烂星躔。黄扉已设屏风隔，会见丝纶下日边。
代同舍上郎中·其四
作者：许应龙
朝代：宋
体裁：七言绝句

父子同时践禁涂，一门荣耀世间无。愿凭曹霸丹青笔，绘入衣冠盛事图。
凤池立碑纪事
作者：许应龙
朝代：宋

阅尽衣冠盛事图，三魁同郡古来无。
词科得隽真鸿笔，仙籍联荣总鉅儒。
此日姓名辉石刻，他年步武接天衢。
浯溪更把元勋勒，藉藉休声震八区。
凤池立碑纪事
作者：许应龙
朝代：宋

阅尽衣冠盛事图，三魁同郡古来无。词科得隽真鸿笔，仙籍联荣总钜儒。此日姓名辉石刻，他年步武接天衢。浯溪更把元勋勒，藉藉休声震八区。
和权郡重九韵
作者：许应龙
朝代：宋
体裁：七言律诗

铃斋静暇锁棠阴，幽壑何妨窈窕寻。咳唾珠玑辉众目，铮鏦琴瑟乐宾心。引杯非为黄花醉，设席欣逢皂盖临。来岁茱萸赐朝士，看君鲸吸玉壶斟。
和邹守鹿鸣宴
作者：许应龙
朝代：宋
体裁：七言律诗

贤守声名重泰山，肯将曲学误儒冠。相期素节终身履，不道青云得路难。多士联翩阊阖去，忠言凌厉雪霜寒。朱轓指日归枫禁，廷策烦公具眼看。
和闽帅
作者：许应龙
朝代：宋

龙飞天子揽英雄，旧德欣逢泰道通。丹诏果然颁北阙，綵舟行矣驾东风。雨馀杉径新添绿，暖入花妆旋姹红。待得湖边春色满，我公已在凤池中。新凿南湖接海潮，油幢领客泛兰桡。那知半夜雨声急，却放新晴物色饶。尽日登临陪步武，高谈洒落挹风标。阳春白雪真难和，泚笔惟书道路谣。
和闽帅·其一
作者：许应龙
朝代：宋

龙飞天子揽英雄，旧德欣逢泰道通。
丹诏果然颁北阙，綵舟行矣驾东风。
雨余杉径新添绿，暖入花粧旋姹红。
待得湖边春色满，我公已在凤池中。
和闽帅·其一
作者：许应龙
朝代：宋

龙飞天子揽英雄，旧德欣逢泰道通。丹诏果然颁北阙，綵舟行矣驾东风。雨馀杉径新添绿，暖入花妆旋姹红。待得湖边春色满，我公已在凤池中。
和闽帅·其二
作者：许应龙
朝代：宋
体裁：七言律诗

新凿南湖接海潮，油幢领客泛兰桡。那知半夜雨声急，却放新晴物色饶。尽日登临陪步武，高谈洒落挹风标。阳春白雪真难和，泚笔惟书道路谣。
夫人黄氏挽诗
作者：许应龙
朝代：宋
体裁：七言律诗

枢庭勇退古无前，内助端由妇德贤。燠馆凉台供燕乐，衮衣褕翟庆联翩。虽云生死皆同岁，犹恨徜徉未百年。遥想铭旌摇曳处，江山草木亦凄然。
拜赐宫花纪恩诗
作者：许应龙
朝代：宋

济济跄跄蔼缙绅，祝尧均效华封人。觞称凤阙欢声沸，花锡鸾枝内样新。露叶巧裁隋苑彩，天葩先借汉宫春。举头仰戴君恩重，好尽忠诚报紫宸。不用凉州羯鼓催，阳和已逐小春来。谁将万点花间艳，都向百官头上开。样巧剩裁隋苑彩，影摇斜蘸汉宫杯。玉阶再拜君恩重，洋溢欢声遍九垓。
拜赐宫花纪恩诗·其一
作者：许应龙
朝代：宋

济济跄跄蔼缙绅，祝尧均效华封人。
觞称凤阙懽声沸，花锡鸾枝内样新。
露叶巧裁隋苑彩，天葩先借汉宫春。
举头仰戴君恩重，好尽忠诚报紫宸。
拜赐宫花纪恩诗·其一
作者：许应龙
朝代：宋

济济跄跄蔼缙绅，祝尧均效华封人。觞称凤阙欢声沸，花锡鸾枝内样新。露叶巧裁隋苑彩，天葩先借汉宫春。举头仰戴君恩重，好尽忠诚报紫宸。
拜赐宫花纪恩诗·其二
作者：许应龙
朝代：宋

不用凉州羯鼓催，阳和已逐小春来。谁将万点花间艳，都向百官头上开。样巧剩裁隋苑彩，影摇斜蘸汉宫杯。玉阶再拜君恩重，洋溢欢声遍九垓。
拜赐宫花纪恩诗·其二
作者：许应龙
朝代：宋

不用凉州羯鼓催，阳和已逐小春来。
谁将万点花间艷，都向百官头上开。
样巧剩裁隋苑彩，影摇斜蘸汉宫杯。
玉阶再拜君恩重，洋溢懽声遍九垓。
挽李文昌
作者：许应龙
朝代：宋

颙颙德望重朝廷，况有胸中千万兵。蛮獠未擒宵旰虑，轺车一出笑谈平。囊封力沮和戎议，制阃咸推料敌精。壮志未酬天不慭，空馀草木识威名。盛名从古号难居，公独峥嵘四纪馀。禁陛几年闻曳履，帅垣三度拜除书。寿祺合享千龄永，往事俄惊一梦如。久矣辱知惭未报，仰瞻丹旐倍欷歔。
挽李文昌·其一
作者：许应龙
朝代：宋

颙颙德望重朝廷，况有胸中千万兵。蛮獠未擒宵旰虑，轺车一出笑谈平。囊封力沮和戎议，制阃咸推料敌精。壮志未酬天不慭，空馀草木识威名。
挽李文昌·其一
作者：许应龙
朝代：宋

颙颙德望重朝廷，况有胸中千万兵。
蛮獠未擒宵旰虑，轺车一出笑谈平。
囊封力沮和戎议，制阃咸推料敌精。
壮志未酬天不憗，空余草木识威名。
挽李文昌·其二
作者：许应龙
朝代：宋

盛名从古号难居，公独峥嵘四纪余。
禁陛几年闻曳履，帅垣三度拜除书。
寿祺合享千龄永，往事俄惊一梦如。
久矣辱知惭未报，仰瞻丹旐倍欷歔。
挽李文昌·其二
作者：许应龙
朝代：宋

盛名从古号难居，公独峥嵘四纪馀。禁陛几年闻曳履，帅垣三度拜除书。寿祺合享千龄永，往事俄惊一梦如。久矣辱知惭未报，仰瞻丹旐倍欷歔。
挽节使少保
作者：许应龙
朝代：宋

一节忠勤绍祖风，貂蝉七叶擅华宗。版曹羡利巍迁秩，强敌知名特敛容。荐士半跻青琐闼，为民数奏皂囊封。龙旂虎节今何在，纪绩还须仗蔡邕。衮衣赤舄我公归，共傒登庸翊政机。枫禁荐颁天语渥，薤歌我叹露华晞。真王未复青毡旧，亚保空馀紫诰辉。突兀麒麟图绘处，仰瞻遗像倍歔欷。
挽节使少保·其一
作者：许应龙
朝代：宋

一节忠勤绍祖风，貂蝉七叶擅华宗。版曹羡利巍迁秩，强敌知名特敛容。荐士半跻青琐闼，为民数奏皂囊封。龙旂虎节今何在，纪绩还须仗蔡邕。
挽节使少保·其一
作者：许应龙
朝代：宋

一节忠勤绍祖风，貂蝉七叶擅华宗。
版曹羡利巍迁秩，强敌知名特敛容。
荐士半跻青琐闼，为民数奏皂囊封。
龙旗虎节今何在，纪绩还须仗蔡邕。
挽节使少保·其二
作者：许应龙
朝代：宋

衮衣赤舄我公归，共傒登庸翊政机。枫禁荐颁天语渥，薤歌我叹露华晞。真王未复青毡旧，亚保空馀紫诰辉。突兀麒麟图绘处，仰瞻遗像倍歔欷。
挽节使少保·其二
作者：许应龙
朝代：宋

衮衣赤舄我公归，共傒登庸翊政机。
枫禁荐颁天语渥，薤歌我嘆露华晞。
真王未復青毡旧，亚保空余紫诰辉。
突兀麒麟图绘处，仰瞻遗像倍歔欷。
次韵张太博方得余所遗二程先生集辨二程戏邵子语
作者：许应龙
朝代：宋

文字未科斗，图书未龟龙。
灿然天地间，此理触处逢。
是谓象之祖，而为数之宗。
昊羲古神圣，先得人所同。
文因而繇之，旦出亦并雄。
讫于我孔圣，天命滋益恭。
浑然一理贯，密察而从容。
辞变于象占，四者固所崇。
推时以知变，象占在其中。
荒荒秦汉后，学者昧所从。
不以灾异会，则以虚无通。
天开周氏子，易道乃復东。
动静静復动，终始始而终。
上承千年绪，下起百世风。
同时有邵子，讲道于伊嵩。
天地之运化，阴阳之无穷。
即物验消长，先机知吉凶。
邵子极道数，独立几无戎。
二程阐周孔，为时开蒙蒙。
其归则一耳，昧者结忡忡。
学之将奈何，矧余倍颛蒙。
要知羲皇心，须踏周孔踪。
潘上舍父挽诗
作者：许应龙
朝代：宋

狗苟蝇营笑俗情，机心降尽倒风旌。人生六帙不为夭，家累千金能享成。老去月评推吉德，生前天爵谢虚荣。悲风瑟瑟飞丹旐，行道歔欷亦失声。兰玉贤关隽誉飞，词场几见捷音驰。登云将慰椿庭望，陟岵俄惊薤露悲。荣养痛嗟今日隔，嘉封赖有异时追。前冈已卜牛眠地，螭首行镌九尺碑。
潘上舍父挽诗·其一
作者：许应龙
朝代：宋

狗苟蝇营笑俗情，机心降尽倒风旌。人生六帙不为夭，家累千金能享成。老去月评推吉德，生前天爵谢虚荣。悲风瑟瑟飞丹旐，行道歔欷亦失声。
潘上舍父挽诗·其一
作者：许应龙
朝代：宋

狗苟蝇营笑俗情，机心降尽倒风旌。
人生六袠不为夭，家累千金能享成。
老去月评推吉德，生前天爵谢虚荣。
悲风瑟瑟飞丹旐，行道歔欷亦失声。
潘上舍父挽诗·其二
作者：许应龙
朝代：宋

兰玉贤关隽誉飞，词场几见捷音驰。登云将慰椿庭望，陟岵俄惊薤露悲。荣养痛嗟今日隔，嘉封赖有异时追。前冈已卜牛眠地，螭首行镌九尺碑。
潘上舍父挽诗·其二
作者：许应龙
朝代：宋

兰玉贤关隽誉飞，词场几见捷音驰。
登云将慰椿庭望，陟岵俄惊薤露悲。
荣养痛嗟今日隔，嘉封頼有异时追。
前冈已卜牛眠地，螭首行镌九尺碑。
皇后閤春帖子
作者：许应龙
朝代：宋

一气转洪钧，阳和触处新。上林春更早，草木已精神。一岁两逢春，皇都景物新。发生何处早，甲拆验庄椿。椒殿霞觞举，金花拆胜鲜。年年庆佳节，眉寿祝绵延。日融阆苑红初露，冰泮瑶池碧半涵。管取新年多胜事，当知风化自周南。腊前三白兆年丰，即更弥旬雪满空。岁籥未经春已到，从今物物被和风。
皇后閤春帖子·其一
作者：许应龙
朝代：宋
体裁：五言绝句

一气转洪钧，阳和触处新。上林春更早，草木已精神。
皇后閤春帖子·其三
作者：许应龙
朝代：宋
体裁：五言绝句

椒殿霞觞举，金花拆胜鲜。年年庆佳节，眉寿祝绵延。
皇后閤春帖子·其二
作者：许应龙
朝代：宋
体裁：五言绝句

一岁两逢春，皇都景物新。发生何处早，甲拆验庄椿。
皇后閤春帖子·其五
作者：许应龙
朝代：宋
体裁：七言绝句

腊前三白兆年丰，即更弥旬雪满空。岁籥未经春已到，从今物物被和风。
皇后閤春帖子·其四
作者：许应龙
朝代：宋
体裁：七言绝句

日融阆苑红初露，冰泮瑶池碧半涵。管取新年多胜事，当知风化自周南。
皇后閤端午帖子
作者：许应龙
朝代：宋

玉切菖蒲细，金包黍角香。年年庆佳节，燕衎侍君王。宝篆烟轻绕，瑶台日正中。等闲调玉瑟，聊助舜琴风。重午宫衣赐百工，香罗叠雪葛含风。谁知此日荣恩被，端自称丝效茧功。辟邪不用符为佩，续命何须綵结丝。逮下徽音继樛木，穰穰福履已来绥。三千玉女斗群芳，并蓄兼收百药良。咸愿东皇与西母，无穷眉寿等天长。
皇后閤端午帖子·其一
作者：许应龙
朝代：宋
体裁：五言绝句

玉切菖蒲细，金包黍角香。年年庆佳节，燕衎侍君王。
皇后閤端午帖子·其三
作者：许应龙
朝代：宋

重午宫衣赐百工，香罗叠雪葛含风。谁知此日荣恩被，端自称丝效茧功。
皇后閤端午帖子·其三
作者：许应龙
朝代：宋

重午宫衣赐百工，香罗迭雪葛含风。
谁知此日荣恩被，端自称丝效茧功。
皇后閤端午帖子·其二
作者：许应龙
朝代：宋
体裁：五言绝句

宝篆烟轻绕，瑶台日正中。等闲调玉瑟，聊助舜琴风。
皇后閤端午帖子·其五
作者：许应龙
朝代：宋

三千玉女斗羣芳，并蓄兼收百药良。
咸愿东皇与西母，无穷眉寿等天长。
皇后閤端午帖子·其五
作者：许应龙
朝代：宋

三千玉女斗群芳，并蓄兼收百药良。咸愿东皇与西母，无穷眉寿等天长。
皇后閤端午帖子·其四
作者：许应龙
朝代：宋
体裁：七言绝句

辟邪不用符为佩，续命何须綵结丝。逮下徽音继樛木，穰穰福履已来绥。
皇帝閤春帖子
作者：许应龙
朝代：宋

日向皇都永，冰从太液融。青阳才转律，物物被和风。宽大书方布，欢声四海同。阳春如有脚，造物不言功。圣德乾坤大，皇图日月长。远人咸畏慕，国势寖安强。金华綵胜年年巧，柏酒椒盘岁岁新。恭愿吾皇千万寿，四时无日不阳春。三白从来兆岁丰，几看瑞雪舞回风。苍龙挂阙农祥正，击壤行歌我稼同。东风昨夜扫氛埃，四表咸欣寿域开。都护已飞三捷奏，凌烟同上万年杯。
皇帝閤春帖子·其一
作者：许应龙
朝代：宋

日向皇都永，冰从太液融。青阳才转律，物物被和风。
皇帝閤春帖子·其一
作者：许应龙
朝代：宋

日向皇都永，冰从太液融。
青阳纔转律，物物被和风。
皇帝閤春帖子·其三
作者：许应龙
朝代：宋

圣德乾坤大，皇图日月长。远人咸畏慕，国势寖安强。
皇帝閤春帖子·其三
作者：许应龙
朝代：宋

圣德干坤大，皇图日月长。
远人咸畏慕，国势寖安强。
皇帝閤春帖子·其二
作者：许应龙
朝代：宋
体裁：五言绝句

宽大书方布，欢声四海同。阳春如有脚，造物不言功。
皇帝閤春帖子·其五
作者：许应龙
朝代：宋
体裁：七言绝句

三白从来兆岁丰，几看瑞雪舞回风。苍龙挂阙农祥正，击壤行歌我稼同。
皇帝閤春帖子·其六
作者：许应龙
朝代：宋
体裁：七言绝句

东风昨夜扫氛埃，四表咸欣寿域开。都护已飞三捷奏，凌烟同上万年杯。
皇帝閤春帖子·其四
作者：许应龙
朝代：宋
体裁：七言绝句

金华綵胜年年巧，柏酒椒盘岁岁新。恭愿吾皇千万寿，四时无日不阳春。
皇帝閤端午帖子
作者：许应龙
朝代：宋

卑服即康功，君王俭德隆。却颁罗与葛，恩渥被群工。内外期无患，兢兢理万几。延英勤讲论，遑恤汗沾衣。清净无他好，歌风舞舜琴。阜财并解愠，总是爱民心。离明赫赫正当中，万物咸欣长养风。陇麦已登蚕又熟，更多膏泽兆年丰。诞敷文德洽寰区，赳赳明明运庙谟。自是不争应善胜，何须更佩辟兵符。殿阁凉生昼景长，翠烟缥渺御炉香。经帷讲罢看章疏，至昃犹闻食未遑。
皇帝閤端午帖子·其一
作者：许应龙
朝代：宋

卑服即康功，君王俭德隆。
却颁罗与葛，恩渥被羣工。
皇帝閤端午帖子·其一
作者：许应龙
朝代：宋

卑服即康功，君王俭德隆。却颁罗与葛，恩渥被群工。
皇帝閤端午帖子·其三
作者：许应龙
朝代：宋

清净无他好，歌风舞舜琴。阜财并解愠，总是爱民心。
皇帝閤端午帖子·其三
作者：许应龙
朝代：宋

清凈无他好，歌风舞舜琴。
阜财并解愠，总是爱民心。
皇帝閤端午帖子·其二
作者：许应龙
朝代：宋
体裁：五言绝句

内外期无患，兢兢理万几。延英勤讲论，遑恤汗沾衣。
皇帝閤端午帖子·其五
作者：许应龙
朝代：宋
体裁：七言绝句

诞敷文德洽寰区，赳赳明明运庙谟。自是不争应善胜，何须更佩辟兵符。
皇帝閤端午帖子·其六
作者：许应龙
朝代：宋
体裁：七言绝句

殿阁凉生昼景长，翠烟缥渺御炉香。经帷讲罢看章疏，至昃犹闻食未遑。
皇帝閤端午帖子·其四
作者：许应龙
朝代：宋
体裁：七言绝句

离明赫赫正当中，万物咸欣长养风。陇麦已登蚕又熟，更多膏泽兆年丰。
自嘆
作者：许应龙
朝代：宋
体裁：七言绝句

仆诉无衣婢诉饥，老妻终日不开眉。十年待得齐瓜熟，又似齐瓜未熟时。
荠菜
作者：许应龙
朝代：宋
体裁：七言绝句

拨雪挑来叶转青，自删自煮作杯羹。宝阶香砌何曾识，偏向寒门满地生。
贵妃閤春帖子
作者：许应龙
朝代：宋

木德新回律，琼壶暖不冰。举头闻鹊喜，翔舞下觚棱。月射璇题烂，风传玉漏清。仰瞻云汉表，辉润四星明。昨夜东风入律新，朝来蕙露净无尘。玉觞椒酒陪欢宴，总道今春胜旧春。贤哉淑德继鸡鸣，密赞关雎美化行。夙夜若为勤警戒，始终一念欲相成。翠管银罂旧事传，新春剩喜在新年。巧裁綵胜迎佳节，更祝君王寿万千。
贵妃閤春帖子·其一
作者：许应龙
朝代：宋
体裁：五言绝句

木德新回律，琼壶暖不冰。举头闻鹊喜，翔舞下觚棱。
贵妃閤春帖子·其三
作者：许应龙
朝代：宋

昨夜东风入律新，朝来蕙露净无尘。玉觞椒酒陪欢宴，总道今春胜旧春。
贵妃閤春帖子·其三
作者：许应龙
朝代：宋

昨夜东风入律新，朝来蕙露凈无尘。
玉觞椒酒陪欢宴，总道今春胜旧春。
贵妃閤春帖子·其二
作者：许应龙
朝代：宋
体裁：五言绝句

月射璇题烂，风传玉漏清。仰瞻云汉表，辉润四星明。
贵妃閤春帖子·其五
作者：许应龙
朝代：宋
体裁：七言绝句

翠管银罂旧事传，新春剩喜在新年。巧裁綵胜迎佳节，更祝君王寿万千。
贵妃閤春帖子·其四
作者：许应龙
朝代：宋
体裁：七言绝句

贤哉淑德继鸡鸣，密赞关雎美化行。夙夜若为勤警戒，始终一念欲相成。
贵妃閤端午帖子
作者：许应龙
朝代：宋

撷秀斗群芳，兼收百药良。不因仁及物，庶草曷蕃昌。淑德仪宫阃，天教受祉繁。艾人暨桃印，奚用更悬门。丹篆钗符綵缕鲜，承恩侍宴玉皇前。一年一度为端午，此去应须亿万年。裁成御服进君王，雾縠云绡叠雪香。却效葛覃躬节用，不忘浣濯旧衣裳。槛有榴花沼有莲，南薰拂拂晚凉天。六宫莫度新翻曲，只理云和伴舜弦。
贵妃閤端午帖子·其一
作者：许应龙
朝代：宋

撷秀斗羣芳，兼收百药良。
不因仁及物，庶草曷蕃昌。
贵妃閤端午帖子·其一
作者：许应龙
朝代：宋

撷秀斗群芳，兼收百药良。不因仁及物，庶草曷蕃昌。
贵妃閤端午帖子·其三
作者：许应龙
朝代：宋
体裁：七言绝句

丹篆钗符綵缕鲜，承恩侍宴玉皇前。一年一度为端午，此去应须亿万年。
贵妃閤端午帖子·其二
作者：许应龙
朝代：宋
体裁：五言绝句

淑德仪宫阃，天教受祉繁。艾人暨桃印，奚用更悬门。
贵妃閤端午帖子·其五
作者：许应龙
朝代：宋

槛有榴花沼有莲，南熏拂拂晚凉天。
六宫莫度新翻曲，只理云和伴舜絃。
贵妃閤端午帖子·其五
作者：许应龙
朝代：宋

槛有榴花沼有莲，南薰拂拂晚凉天。六宫莫度新翻曲，只理云和伴舜弦。
贵妃閤端午帖子·其四
作者：许应龙
朝代：宋

裁成御服进君王，雾縠云绡叠雪香。却效葛覃躬节用，不忘浣濯旧衣裳。
贵妃閤端午帖子·其四
作者：许应龙
朝代：宋

裁成御服进君王，雾縠云绡迭雪香。
却效葛覃躬节用，不忘澣濯旧衣裳。
贵妃阁春帖子
作者：许应龙
朝代：宋

翠管银罂旧事传，新春賸喜在新年。
巧裁彩胜迎佳节，更祸君王寿万千。
贺同知生辰
作者：许应龙
朝代：宋

訾陬之月如阳春，君臣庆会应昌辰。虹星牛渚将诞圣，崧高维岳先生申。日角珠庭辉绿鬓，仙风道骨真宣靖。才凌铁干四十围，量狭银潢三万顷。端委枢庭赞化工，制胜谋谟谈笑中。九扈告成村墅月，一尘不警戍楼风。勋名元是青毡旧，衮衮名公谁出右。黄麻昕夕下彤廷，玉带貂蝉辉衮绣。曈眬瑞日上公槐，宣劝黄封天上来。剩喜千秋佳节近，需云复宴凤凰台。福禄固知公自有，不待占星问牛斗。鲰生只备三千诗，留取年年祝公寿。
贺同知生辰
作者：许应龙
朝代：宋

訾陬之月如阳春，君臣庆会应昌辰。
虹星牛渚将诞圣，崧高维岳先生申。
日角珠庭辉绿鬓，仙风道骨真宣靖。
才凌铁干四十围，量狭银潢三万顷。
端委枢庭赞化工，制胜谋谟谈笑中。
九扈告成村墅月，一尘不警戍楼风。
勋名元是青毡旧，衮衮名公谁出右。
黄麻昕夕下彤廷，玉带貂蝉辉衮绣。
曈眬瑞日上公槐，宣劝黄封天上来。
剩喜千秋佳节近，需云復宴凤凰台。
福禄固知公自有，不待占星问牛斗。
鲰生只备三千诗，留取年年祝公寿。
赠林倅
作者：许应龙
朝代：宋

元是清都紫府仙，出为名世应半千。发矢两科俱中的，英名烜赫斗横天。鄞水富沙典芹泮，黜浮崇雅文风焕。沙阳之政宽而明，吏不忍欺民不玩。双飞凫舄造皇州，三台八座俱挽留。辞荣避宠姑别驾，恬退高节前无俦。千里提封勤赞理，恕以待人严律己。一轮秋月照无私，百尺春潭清见底。须知作善天降祥，俾耆而艾寿而臧。萱闱朱颜映苍鬓，诜诜兰玉如鸾翔。匪伊丹诏日边至，策足乌台陟端揆。年年衮绣舞莱衣，瑶池屡献蟠桃瑞。
赠林倅
作者：许应龙
朝代：宋

元是清都紫府仙，出为名世应半千。
发矢两科俱中的，英名烜赫斗横天。
鄞水富沙典芹泮，黜浮崇雅文风焕。
沙阳之政宽而明，吏不忍欺民不玩。
双飞鳬舄造皇州，三台八座俱挽留。
辞荣避宠姑别驾，恬退高节前无俦。
千里提封勤赞理，恕以待人严律己。
一轮秋月照无私，百尺春潭清见底。
须知作善天降祥，俾耆而艾寿而臧。
萱闱朱颜映苍鬓，诜诜兰玉如鸾翔。
匪伊丹诏日边至，策足乌台陟端揆。
年年衮绣舞莱衣，瑶池屡献蟠桃瑞。
赠郑枢密
作者：许应龙
朝代：宋
体裁：七言律诗

丘壑方将窈窕寻，肯贪斗印耀黄金。几颁中扆留行诏，莫返元枢勇退心。红旆分藩虽足乐，丹诚恋阙自难禁。浮云出岫知无意，祇恐苍生望更深。
赠韩倅
作者：许应龙
朝代：宋

凤城久矣钦韩公，华胄重来振祖风。
关决藩条明且恕，待人接物春融融。
散为和气徧南土，雨顺年丰民按堵。
海沂虽喜頼王祥，骥足治中难久驻。
向来文惠倅瀛洲，藉藉声名动冕旒。
愿君凌厉绍前美，南涧事业当同休。
于今且庆生申旦，敬爇瓣香祈鹤算。
中秋节近月婵娟，正好平分通夕宴。
君家自有旧毡青，合上星辰听履声。
明年此会知何处，宣劝黄封下帝廷。
赠韩倅
作者：许应龙
朝代：宋

凤城久矣钦韩公，华胄重来振祖风。关决藩条明且恕，待人接物春融融。散为和气遍南土，雨顺年丰民按堵。海沂虽喜赖王祥，骥足治中难久驻。向来文惠倅瀛洲，藉藉声名动冕旒。愿君凌厉绍前美，南涧事业当同休。于今且庆生申旦，敬爇瓣香祈鹤算。中秋节近月婵娟，正好平分通夕宴。君家自有旧毡青，合上星辰听履声。明年此会知何处，宣劝黄封下帝廷。
送人赴仓台
作者：许应龙
朝代：宋

帝念畿甸民，财力俱有限。俗吏肆贪残，侵渔荡赀产。致治在得贤，刺史尤当拣。明公如范滂，清节迈杨绾。疏宠畀仓台，一道俱刮眼。籴贵望公平，敛苛冀公刬。察吏贵精明，临民当敬简。高才固优为，伫见鸠功僝。将令愁叹民，喜至笑声莞。绣节暂驰驱，玉堂资著撰。行矣促公归，饯行聊举盏。
送人赴仓台
作者：许应龙
朝代：宋

帝念畿甸民，财力俱有限。
俗吏肆贪残，侵渔荡赀产。
致治在得贤，刺史尤当拣。
明公如范滂，清节迈杨绾。
疏宠畀仓台，一道俱刮眼。
籴贵望公平，敛苛冀公刬。
察吏贵精明，临民当敬简。
高才固优为，伫见鸠功僝。
将令愁嘆民，喜至笑声莞。
绣节暂驰驱，玉堂资着譔。
行矣促公归，饯行聊举盏。
送天台李守
作者：许应龙
朝代：宋

天台罹洚水，平陆几成渊。经理阅再祀，民瘼犹未痊。将令田里安，须得牧守贤。畴咨能俾乂，佥曰蓬莱仙。君侯宽且明，履节金石坚。吏事素精敏，公心无党偏。分符膺重寄，为政将奚先。租赋盍蠲减，狱讼无淹延。奸黠须禁戢，阨穷当悯怜。庶销愁叹声，播作谣颂传。使华闻有命，丹书下日边。复使兹郡民，鼓舞戴二天。政成彻丹扆，驿召归甘泉。嗟予十载间，稠叠同班联。学馆暨郎省，昕夕相周旋。喜君驾朱轓，恨我违英躔。同寅举饯觞，佳句联华笺。枯肠强搜索，缀缉仅成篇。
送天台李守
作者：许应龙
朝代：宋

天台罹洚水，平陆几成渊。
经理阅再禩，民瘼犹未痊。
将令田里安，须得牧守贤。
畴咨能俾乂，佥曰蓬莱仙。
君侯宽且明，履节金石坚。
吏事素精敏，公心无党偏。
分符膺重寄，为政将奚先。
租赋盍蠲减，狱讼无淹延。
姦黠须禁戢，阨穷当悯怜。
庶销愁嘆声，播作谣颂传。
使华闻有命，丹书下日边。
復使兹郡民，鼓舞戴二天。
政成彻丹扆，驿召归甘泉。
嗟予十载间，稠迭同班联。
学馆暨郎省，昕夕相周旋。
喜君驾朱轓，恨我违英躔。
同寅举饯觞，佳句联华笺。
枯肠强搜索，缀缉仅成篇。
送杨郎中守嘉兴
作者：许应龙
朝代：宋

君昨倅嘉禾，施设皆儒者。千里称廉平，六邑荷宽假。海沂虽赖祥，宣室俄思贾。召还甫再期，出守荣五马。旧治闻重来，欢呼溢田野。正苦夏日炎，将沐秋霖洒。君侯宽且明，义利审取舍。愿推一片心，大作万间厦。苛敛戒分肥，严刑去衣赭。当令愁叹声，转作诗歌写。如君梁栋才，一麾宁久把。祇虞席未温，又赋公归雅。
送杨郎中守嘉兴
作者：许应龙
朝代：宋

君昨倅嘉禾，施设皆儒者。
千里称廉平，六邑荷宽假。
海沂虽頼祥，宣室俄思贾。
召还甫再朞，出守荣五马。
旧治闻重来，懽呼溢田野。
正苦夏日炎，将沐秋霖洒。
君侯宽且明，义利审取舍。
愿推一片心，大作万间厦。
苛敛戒分肥，严刑去衣赭。
当令愁嘆声，转作诗歌写。
如君梁栋才，一麾宁久把。
祇虞席未温，又赋公归雅。
题西岩寺
作者：许应龙
朝代：宋

第一岩前风景殊，山僧去后野云孤。归来不费丝毫力，幻出天宫一画图。修行极则到心安，静处忙中只一般。谈笑打开新铺席，此身元不离蒲团。
题西岩寺·其一
作者：许应龙
朝代：宋
体裁：七言绝句

第一岩前风景殊，山僧去后野云孤。归来不费丝毫力，幻出天宫一画图。
题西岩寺·其二
作者：许应龙
朝代：宋
体裁：七言绝句

修行极则到心安，静处忙中只一般。谈笑打开新铺席，此身元不离蒲团。
饯王郎中赴湖南仓
作者：许应龙
朝代：宋

明明天子御丹扆，首择英贤将使指。湖湘以南阙仓台，环顾在廷谁足倚。蓬山兰省辍名流，礼乐光华共心企。看看六辔载驰驱，爰度爰诹逮田里。散财发廪苏阨穷，扬善举贤律贪鄙。第恐崇台未突黔，趣上亨衢诏泥紫。与君同齿复同寅，那更著庭绍英轨。交情金石久益坚，人虽渐远心则迩。衡阳雁过可传书，时愿刘公贻一纸。
饯王郎中赴湖南仓
作者：许应龙
朝代：宋

明明天子御丹扆，首择英贤将使指。
湖湘以南阙仓台，环顾在廷谁足倚。
蓬山兰省辍名流，礼乐光华共心企。
看看六辔载驰驱，爰度爰诹逮田里。
散财发廪苏阨穷，扬善举贤律贪鄙。
第恐崇台未突黔，趣上亨衢诏泥紫。
与君同齿復同寅，那更着庭绍英轨。
交情金石久益坚，人虽渐远心则迩。
衡阳鴈过可传书，时愿刘公贻一纸。
馆中和赏桂诗
作者：许应龙
朝代：宋

喜陪盛集桂丛间，拟赋新诗未敢先。忽拜清篇真寡和，难将拙语更争妍。枝头烂漫黄金粟，席上风流紫府仙。凡骨岂容攀俊轨，也沾剩馥醉花前。
馆中和赏桂诗
作者：许应龙
朝代：宋

喜陪盛集桂丛间，拟赋新诗未敢先。
忽拜清篇真寡和，难将拙语更争妍。
枝头烂漫黄金粟，席上风流紫府僊。
凡骨岂容攀俊轨，也沾剩馥醉花前。
句
作者：许庚
朝代：宋

值雨花无怨，留春鸟自谋。思苦无一字，意来成数篇。花尽辜啼鸟，麻深没过人。砚润浮残墨，琴乾响断弦。壮岁期加进，新吟未敢编。顿超捷进脱，故习肩前修。
句·其一
作者：许庚
朝代：宋

值雨花无怨，留春鸟自谋。
句·其三
作者：许庚
朝代：宋

花尽辜啼鸟，麻深没过人。
句·其二
作者：许庚
朝代：宋

思苦无一字，意来成数篇。
句·其五
作者：许庚
朝代：宋

壮岁期加进，新吟未敢编。
句·其六
作者：许庚
朝代：宋

顿超捷进脱，故习肩前修。
句·其四
作者：许庚
朝代：宋

砚润浮残墨，琴乾响断弦。
句·其四
作者：许庚
朝代：宋

砚润浮残墨，琴干响断弦。
临江仙
作者：许庭
朝代：宋
体裁：词

不见隋河堤上柳，绿阴流水依依。
龙舟东下疾於飞。
千条万叶，浓翠染旌旗。
记得当年春去也，锦帆不见西归。
故抛轻絮点人衣。
如将亡国恨，说与路人知。
临江仙 其一 柳
作者：许庭
朝代：宋
体裁：词

不见昭阳宫内柳，黄金齐撚轻柔。东君昨夜到皇州。玉阶金井，无处不风流。怅望翠华春欲暮，六宫都锁春愁。暖风吹动绣帘钩。飞花委地，时转玉香球。
临江仙·不见昭阳宫内柳
作者：许庭
朝代：宋
体裁：词

不见昭阳宫内柳，黄金齐拈轻柔。东君昨夜到皇州。玉阶金井，无处不风流。怅望翠华春欲暮，六宫都锁春愁。暖风吹动绣帘钩。飞花委地，时转玉香球。
临江仙·不见都门亭畔柳
作者：许庭
朝代：宋
体裁：词

不见都门亭畔柳，春来绿尽长条。柳边行色马萧萧。一枝折赠，相见又何朝。酒尽曲终人去也，风前亦自无聊。祗应於我恨偏饶。东君特地，付与沈郎腰。
临江仙·不见陶家门外柳
作者：许庭
朝代：宋

不见陶家门外柳，柴扉一径遥通。
闭门终日掩清风。
感君高节，绿荫向人浓。
篱落萧疏鸡犬静，日长飞絮蒙蒙。
先生一醉万缘空。
经时高卧，不到翠阴中。
临江仙·不见隋河堤上柳
作者：许庭
朝代：宋

不见随河堤上柳，绿阴流水依依。龙舟东下疾于飞。千条万叶，浓翠染旌旗。记得当年春去也，锦帆不见西归。故抛轻絮点人衣。如将亡国恨，说与路人知。
临江仙·其三
作者：许庭
朝代：宋
体裁：词

不见陶家门外柳，柴扉一径遥通。闭门终日掩清风。感君高节，绿荫向人浓。篱落萧疏鸡犬静，日长飞絮濛濛。先生一醉万缘空。经时高卧，不到翠阴中。
临江仙·其二
作者：许庭
朝代：宋
体裁：词

不见隋河堤上柳，绿阴流水依依。龙舟东下疾于飞。千条万叶，浓翠染旌旗。记得当年春去也，锦帆不见西归。故抛轻絮点人衣。如将亡国恨，说与路人知。
临江仙·其二
作者：许庭
朝代：宋

不见隋河堤上柳，绿阴流水依依。龙舟东下疾于飞。千条万叶，浓翠染旌旗。记得当年春去也，锦帆不见西归。故抛轻絮点人衣。如将亡国恨，说与路人知。不见陶家门外柳，柴扉一径遥通。闭门终日掩清风。感君高节，绿荫向人浓。篱落萧疏鸡犬静，日长飞絮濛濛。先生一醉万缘空。经时高卧，不到翠阴中。不见都门亭畔柳，春来绿尽长条。柳边行色马萧萧。一枝折赠，相见又何朝。酒尽曲终人去也，风前亦自无聊。祗应于我恨偏饶。东君特地，付与沈郎腰。不见灞陵原上柳，往来过尽蹄轮。朝离南楚暮西秦。不成名利，赢得鬓毛新。莫怪枝条憔悴损，一生唯苦征尘。两三烟树倚孤村。夕阳影里，愁杀宦游人。
临江仙·其五
作者：许庭
朝代：宋
体裁：词

不见灞陵原上柳，往来过尽蹄轮。朝离南楚暮西秦。不成名利，赢得鬓毛新。莫怪枝条憔悴损，一生唯苦征尘。两三烟树倚孤村。夕阳影里，愁杀宦游人。
临江仙·其四
作者：许庭
朝代：宋
体裁：词

不见都门亭畔柳，春来绿尽长条。柳边行色马萧萧。一枝折赠，相见又何朝。酒尽曲终人去也，风前亦自无聊。祇应于我恨偏饶。东君特地，付与沈郎腰。
临江仙·其四
作者：许庭
朝代：宋

不见都门亭畔柳，春来绿尽长条。柳边行色马萧萧。一枝折赠，相见又何朝。酒尽曲终人去也，风前亦自无聊。祗应于我恨偏饶。东君特地，付与沈郎腰。
临江仙（柳）
作者：许庭
朝代：宋

不见昭阳宫内柳，黄金齐捻轻柔。东君昨夜到皇州。玉阶金井，无处不风流。怅望翠华春欲暮，六宫都锁春愁。暖风吹动绣帘钩。飞花委地，时转玉香球。
白马井
作者：许康民
朝代：宋
体裁：七言绝句

矍铄平生善用兵，论他薏苡得贪名。不因渴骥遗踪在，谁识将军到底清。
含笑花
作者：许开
朝代：宋
体裁：七言绝句

献笑佳人绝可怜，姿姿靥辅巧承欢。一枝不用千金买，雨洗风吹却粲然。
水仙花
作者：许开
朝代：宋
体裁：古风

定州红花瓷，块石艺灵苗。方苞茁水仙，厥名为玉霄。适从闽越来，绿绶拥翠条。十花冒其颠，一一振鹭翘。粉蕤间黄白，清香从风飘。回首天台山，更识胆瓶蕉。
洞霄宫
作者：许开
朝代：宋
体裁：七言律诗

珠宫梁柱太平年，福地从知接洞天。曲槛一峰飞怪石，幽亭三峡迸流泉。骊龙睡重时方旱，白鹤归来客欲仙。殿上红云西日映，此身如在玉皇前。
茉莉花
作者：许开
朝代：宋
体裁：古风

火令行南国，彤云间丹霞。之子方热中，濯濯冰雪花。植根却月盘，趣驾七香车。
寄洞山聪禅师
作者：许式
朝代：宋

语言全不滞，高蹑祖师踪。
夜坐连云石，春栽带雨松。
鉴分金殿烛，山答月栖钟。
有问西来意，虚堂对远峰。
寄洞山聪禅师
作者：许式
朝代：宋

语言全不滞，高蹑祖师踪。夜坐连云石，春栽带雨松。鉴分金殿烛，山答月楼钟。有问西来意，虚堂对远峰。
寄洞山聪禅师
作者：许式
朝代：宋

语言全不滞，高蹑祖师踪。
夜坐连云石，春栽带雨松。
鑑分金殿烛，山答月楼钟。
有问西来意，虚堂对远峰。
晋桧行
作者：许弥安
朝代：宋

紫极宫中晋朝桧，故老语我今千年。盘根厚地龙蛇走，干薄霄汉星斗悬。玄冬飞雪断人迹，贞姿不改平时妍。虬枝香叶翠如幄，一子不落含苍烟。胡为广厦构梁栋，如此大材乃弃捐。伊昔晋朝纷乱日，衣冠南渡依江堧。风流王谢各幻化，肝胆铁石还依然。
晋桧行
作者：许弥安
朝代：宋

紫极宫中晋朝桧，故老语我今千年。
盘根厚地龙蛇走，榦薄霄汉星斗悬。
玄冬飞雪断人迹，贞姿不改平时妍。
虬枝香叶翠如幄，一子不落含苍烟。
胡为广厦构梁栋，如此大材乃弃捐。
伊昔晋朝纷乱日，衣冠南渡依江堧。
风流王谢各幻化，肝胆铁石还依然。
宝峯寺
作者：许当
朝代：宋

金园敞山阿，翛然隔城市。
晨夕钟梵音，飒沓五云际。
空山无尽香，大乘有真谛。
簿领得余闲，徙倚青莲地。
宝峰寺
作者：许当
朝代：宋

金园敞山阿，翛然隔城市。晨夕钟梵音，飒沓五云际。空山无尽香，大乘有真谛。簿领得馀闲，徙倚青莲地。
小桃溪
作者：许当
朝代：宋
体裁：古风

桃溪一何清，想像武陵水。所爱春风时，灼灼花数里。渔艇日来去，无人识归止。安知历幽源，不遇神仙子。
小湖
作者：许当
朝代：宋
体裁：古风

水德润于物，此湖无谓卑。溪壑有通源，风涛无险期。泽广均田浍，功高济旱时。好看雷雨会，腾踏起蛟螭。
莫公堂
作者：许当
朝代：宋

高高莫公堂，孕秀龙渊西。造化秘奇胜，路断无轮蹄。金霞烘石门，古木蟠双溪。中流峙鳌首，势若吞云霓。下招巢由隐，上揖松乔栖。往往春风时，桃花满深蹊。渔郎信波去，仙源归桨迷。谁结物外赏，严冬此攀跻。旋磨苔藓壁，更作磊落题。万世万斯年，岩岩穹壤齐。
莫公堂
作者：许当
朝代：宋

高高莫公堂，孕秀龙渊西。
造化秘奇胜，路断无轮蹄。
金霞烘石门，古木蟠双溪。
中流峙鳌首，势若吞云霓。
下招巢由隠，上揖松乔栖。
往往春风时，桃花满深蹊。
渔郎信波去，仙源归桨迷。
谁结物外赏，严冬此攀跻。
旋磨苔藓壁，更作磊落题。
万世万斯年，岩岩穹壤齐。
黄蘗山
作者：许当
朝代：宋
体裁：古风

闽粤饶异山，峨峨此称奇。青崖蔚高林，朝日常蔽亏。上士访幽趣，结爱忘返期。所以葵藿心，江淹寄遐思。
再游阳春通真岩
作者：许彦先
朝代：宋

壁倚乾宁碣，龛笼大业僧。七年驰使路，两蹑石梯层。
再游阳春通真岩
作者：许彦先
朝代：宋

壁倚干宁碣，龛笼大业僧。
七年驰使路，两蹑石梯层。
南山宣圣庙窃见太守黄公题名有作
作者：许彦先
朝代：宋

千仞岩岩涌白云，不教紫翠落尘氛。长留雨后凭栏意，堆叠清光伴使君。数仞环分一径深，讲筵深处暮烟沈。金铃木舌新扬意，忠孝昭昭剌史心。
南山宣圣庙窃见太守黄公题名有作·其一
作者：许彦先
朝代：宋

千仞岩岩涌白云，不教紫翠落尘氛。长留雨后凭栏意，堆叠清光伴使君。
南山宣圣庙窃见太守黄公题名有作·其一
作者：许彦先
朝代：宋

千仞岩岩涌白云，不教紫翠落尘氛。
长留雨后凭栏意，堆迭清光伴使君。
南山宣圣庙窃见太守黄公题名有作·其二
作者：许彦先
朝代：宋
体裁：七言绝句

数仞环分一径深，讲筵深处暮烟沈。金铃木舌新扬意，忠孝昭昭剌史心。
游碧落洞二首
作者：许彦先
朝代：宋

崖卷层霄阔，溪穿碧玉横。银河一派水，终日泻天声。玉峰刳不尽，满室碧琅玕。太始藏灵气，寥寥五月寒。
游碧落洞二首·其一
作者：许彦先
朝代：宋
体裁：五言绝句

崖卷层霄阔，溪穿碧玉横。银河一派水，终日泻天声。
游碧落洞二首·其二
作者：许彦先
朝代：宋
体裁：五言绝句

玉峰刳不尽，满室碧琅玕。太始藏灵气，寥寥五月寒。
湖上十亭
作者：许彦先
朝代：宋
体裁：七言绝句

昔年曾看海阳图，巧状湖山恐见诬。今日登临真可爱，画图翻觉少工夫。
药洲
作者：许彦先
朝代：宋
体裁：七言绝句

花药氛氲海上洲，水中云影带沙流。直应路与银潢接，槎客时来犯斗牛。
题舜井断碑
作者：许彦先
朝代：宋

一千二百余年外，万古销磨不可寻。
舜子井泉谁记古，随人闾巷祇如今。
隶书字杂科虫体，氏爵名存乐石阴。
登览时来醒醉眼，也胜他物在园林。
题舜井断碑
作者：许彦先
朝代：宋

一千二百馀年外，万古销磨不可寻。舜子井泉谁记古，随人闾巷祇如今。隶书字杂科虫体，氏爵名存乐石阴。登览时来醒醉眼，也胜他物在园林。
东门行
作者：许彦国
朝代：宋
体裁：古风

东门杨柳暗藏鸦，东门行客欲离家。树头春风草头露，鸦自不飞人自去。妾家南浦桂为堂，房栊珉玉帘夜光。沈炉烟多绮罗重，水槛风入笙箫凉。欢娱未毕车轮远，方寸秋丝纷百茧。愿郎功业落人閒，长使春闺女无怨。
句
作者：许彦国
朝代：宋

白鸟有情惊不去，青山无约望还来。午夜梦飞沧海外，一年春在落花中。北方野客不惯见，明月满衣犹倚栏。燕蓟馀民宜自省，百年陷虏直愁人。勿怨肩舆事洪靖。
句·其三
作者：许彦国
朝代：宋

北方野客不惯见，明月满衣犹倚栏。
句·其二
作者：许彦国
朝代：宋

午夜梦飞沧海外，一年春在落花中。
句·其五
作者：许彦国
朝代：宋

蹉跎已甘分。
句·其四
作者：许彦国
朝代：宋

燕蓟余民宜自省，百年陷虏直愁人。
勿怨肩舆事洪靖。
句·其四
作者：许彦国
朝代：宋

燕蓟馀民宜自省，百年陷虏直愁人。勿怨肩舆事洪靖。
咏项籍庙二首
作者：许彦国
朝代：宋

曾被秦人笑沐猴，锦衣东去更何求。可怜瞭瞭重瞳子，不见山河绕雍州。千古兴亡莫浪愁，汉家功业亦荒丘。空馀原上虞姬草，舞尽春风未肯休。
咏项籍庙二首·其一
作者：许彦国
朝代：宋
体裁：七言绝句

曾被秦人笑沐猴，锦衣东去更何求。可怜瞭瞭重瞳子，不见山河绕雍州。
咏项籍庙二首·其二
作者：许彦国
朝代：宋

千古兴亡莫浪愁，汉家功业亦荒丘。
空余原上虞姬草，舞尽春风未肯休。
咏项籍庙二首·其二
作者：许彦国
朝代：宋

千古兴亡莫浪愁，汉家功业亦荒丘。空馀原上虞姬草，舞尽春风未肯休。
寄沂水宰
作者：许彦国
朝代：宋
体裁：七言律诗

楚甸齐封自此分，穆陵遗俗久犹存。岂知今日鸣琴宰，即是当年赐履孙。且有清风消酷暑，更无惊犬吠黄昏。畏人客子成安枕，独宿荒村不闭门。
晚宿江涨桥
作者：许彦国
朝代：宋
体裁：五言律诗

鸟径青山外，人家苦竹边。江城悬夜锁，鱼市散空船。岸静涵秋月，林昏宿水烟。又寻僧榻卧，夜冷欲无眠。
渔父
作者：许彦国
朝代：宋
体裁：七言绝句

荣辱从来总不知，几间茅屋对渔矶。江鸥散处夜无伴，荷叶老时秋有衣。
秋雨叹
作者：许彦国
朝代：宋
体裁：古风

霖雨不出动隔旬，门前秋草长于人。江湖浩渺欲无岸，锦石最小犹生云。微阳片月何曾见，只有莓苔昏笔砚。田家黍穗未暇悲，茅屋且为萤火飞。
紫骝马
作者：许彦国
朝代：宋
体裁：古风

黄金络头玉为觼，蜀锦障泥乱云叶。花间顾影骄不行，万里龙驹空汗血。露床秋粟饱不食，青刍苜蓿无颜色。君不见东郊瘦马百战场，天寒日暮乌啄疮。
虞美人草行
作者：许彦国
朝代：宋
体裁：古风

鸿门玉斗纷如雪，十万降兵夜流血。咸阳宫殿三月红，霸业已随烟烬灭。刚强必死仁义王，阴陵失道非天亡。英雄本学万人敌，何须屑屑悲红妆。三军败尽旌旗倒，玉帐佳人坐中老。香魂夜逐剑光飞，清血化为原上草。芳心寂寞寄寒枝，旧曲闻来似敛眉。哀怨徘徊愁不语，恰如初听楚歌时。滔滔逝水流今古，楚汉兴亡两丘土。当年遗事总成空，慷慨尊前为谁舞。
长夜吟
作者：许彦国
朝代：宋
体裁：古风

南邻灯火冷，三起愁夜永。北邻歌未终，已惊初日红。不知昼夜谁主管，一种春宵有长短。
涵碧亭·其一
作者：许復道
朝代：宋
体裁：七言律诗

飞泉当面玉虹垂，收拾惊涛贮小池。□□倚岩山骨秀，激湍成雨涧毛滋。壁閒遗墨凄尘□，眼底新篇□色丝。却忆谢公山更好，梦中时不负心期。
涵碧亭·其三
作者：许復道
朝代：宋

沿途听潺湲，蒙茸冒沙石。
谁知此山下，千里在咫尺。
潭潭光明宫，皎皎心印宅。
石细泉自香，水凈林逾碧。
太清无潜鳞，至弱而能力。
玉龙出苍峡，威勇壮莫敌。
风雨填空来，万夫助推激。
座中起波涛，足下殷霹雳。
我来纵雄观，神意了莫逆。
心镜浄表裏，坐久万籁息。
悠然到平淡，涣若春冰释。
栖迟罗书记，想像刘宾客。
胜缘在山閒，每至忽有得。
何以谢山灵，作诗慰岑寂。
涵碧亭·其二
作者：许復道
朝代：宋
体裁：七言律诗

绕竹沿崖一径垂，穿山飞玉落芳池。林深坐觉尘埃远，岩润长含雨露滋。双鲤对浮波面石，一纶难掷掌中丝。月明归路烟霞外，更与山公再订期。
赵金氏墓
作者：许復道
朝代：宋
体裁：七言绝句

埋骨青山足古今，北邙深锁暮云平。夜台长寄千秋烈，子燕何须吊王京。
寄山中老稚
作者：许必胜
朝代：宋
体裁：五言律诗

客久归无计，家书懒再看。寄声花郑重，为报竹平安。诗酒吾能老，饥寒汝自宽。今年新酿熟，收拾钓鱼竿。
山中杂咏
作者：许必胜
朝代：宋

久病鲜尘事，溪山逐相安。
欲知生息意，自树庭中兰。
静睹共叶荣，春风吹亦难。
新禽弄佳吹，小水生微澜。
同在天地中，安能测其端。
夜澄众境寂，月小松声寒。
言念御风人，感兹清露溥。
悲来心自微，凄然竟长叹。
山中杂咏
作者：许必胜
朝代：宋

久病鲜尘事，溪山遂相安。欲知生息意，自树庭中兰。静睹花叶荣，春风吹亦难。新禽弄佳吹，小水生微澜。同在天地中，安能测其端。夜澄众境寂，月小松声寒。言念御风人，感兹清露漙。悲来心自微，凄然竟长叹。月至林木异，心空来远声。草根幽响奏，小叶孤萤明。静念既有在，久之无可名。轻云自闲暇，坐久山风鸣。微雨偶然过，清心相向生。鸟乱南山云，日照南山绿。东风语流莺，相吹还断续。抚彼石上泉，平生自云足。浮荣不常御，回薄无停瞩。苟非女萝枝，焉能事屈曲。峨峨高山松，漾漾深溪渌。持此云外心，一谢西飞鹄。灼灼山半花，闲闲水中藻。苟无松柏心，飘零向谁道。蜉蝣炫衣裳，楚楚苦不保。野老惜春色，间篱薙青草。青草忽已繁，兰蕙日已老。兰蕙日已老，我心当奈何。人生贵适意，所乐岂在多。卓然负书翁，悠悠谢山阿。
山中杂咏
作者：许必胜
朝代：宋

月至林木异，心空空远声。
草根幽响奏，小叶孤萤明。
静念既有在，久之无可名。
轻云自闲暇，坐久山风鸣。
微雨偶然过，清心相向生。
山中杂咏
作者：许必胜
朝代：宋

鸟乱南山云，日照南山绿。
东风语流莺，相吹还断续。
抚自石上泉，平生自云足。
浮荣不常御，回薄无停瞩。
苟非女萝枝，焉能事屈曲。
峨峨高山松，漾漾深溪渌。
持此云外心，一谢西飞鹄。
山中杂咏·其一
作者：许必胜
朝代：宋

久病鲜尘事，溪山遂相安。欲知生息意，自树庭中兰。静睹花叶荣，春风吹亦难。新禽弄佳吹，小水生微澜。同在天地中，安能测其端。夜澄众境寂，月小松声寒。言念御风人，感兹清露漙。悲来心自微，凄然竟长叹。
山中杂咏·其一
作者：许必胜
朝代：宋

久病鲜尘事，溪山遂相安。
欲知生息意，自树庭中兰。
静睹花叶荣，春风吹亦难。
新禽弄佳吹，小水生微澜。
同在天地中，安能测其端。
夜澄众境寂，月小松声寒。
言念御风人，感兹清露漙。
悲来心自微，凄然竟长嘆。
山中杂咏·其三
作者：许必胜
朝代：宋

鸟乱南山云，日照南山绿。东风语流莺，相吹还断续。抚彼石上泉，平生自云足。浮荣不常御，回薄无停瞩。苟非女萝枝，焉能事屈曲。峨峨高山松，漾漾深溪渌。持此云外心，一谢西飞鹄。
山中杂咏·其三
作者：许必胜
朝代：宋

鸟乱南山云，日照南山绿。
东风语流莺，相吹还断续。
抚彼石上泉，平生自云足。
浮荣不常御，迴薄无停瞩。
苟非女萝枝，焉能事屈曲。
峨峨高山松，漾漾深溪渌。
持此云外心，一谢西飞鹄。
山中杂咏·其二
作者：许必胜
朝代：宋
体裁：古风

月至林木异，心空来远声。草根幽响奏，小叶孤萤明。静念既有在，久之无可名。轻云自闲暇，坐久山风鸣。微雨偶然过，清心相向生。
山中杂咏·其四
作者：许必胜
朝代：宋
体裁：古风

灼灼山半花，闲闲水中藻。苟无松柏心，飘零向谁道。蜉蝣炫衣裳，楚楚苦不保。野老惜春色，间篱薙青草。青草忽已繁，兰蕙日已老。兰蕙日已老，我心当奈何。人生贵适意，所乐岂在多。卓然负书翁，悠悠谢山阿。
忆旧游
作者：许必胜
朝代：宋

欢游成逝波，盛华落残照。每忆清池游，幽魂夜相吊。与君携手时，云林正清妙。天空露光动，襟衫见高调。及来愁病侵，瘦骨冰棱峭。君如镜中花，独向春光笑。荒村酒味薄，沉忧何时疗。日色不入梦，高星冻青耀。空枝吟霜风，永夜兴悲啸。嵯峨金张第，忽成野田烧。安得明月中，长见君年少。孤桐饱秋风，响作霜天鸿。手翻九嶷色，下堕潇湘中。谁言一寸路，不成西与东。谁言少年时，不成衰老翁。欲使胶漆意，通君山水衷。尝恐金石奏，复为郑卫工。所悲百年内，徒然羡华嵩。华嵩有终极，愁泪终难穷。愁泪一入地，春风无碧丛。
忆旧游·其一
作者：许必胜
朝代：宋

欢游成逝波，盛华落残照。每忆清池游，幽魂夜相吊。与君携手时，云林正清妙。天空露光动，襟衫见高调。及来愁病侵，瘦骨冰棱峭。君如镜中花，独向春光笑。荒村酒味薄，沉忧何时疗。日色不入梦，高星冻青耀。空枝吟霜风，永夜兴悲啸。嵯峨金张第，忽成野田烧。安得明月中，长见君年少。
忆旧游·其一
作者：许必胜
朝代：宋

欢游成逝波，盛华落残照。
每忆清池游，幽魂夜相弔。
与君携手时，云林正清妙。
天空露光动，襟衫见高调。
及来愁病侵，瘦骨冰棱峭。
君如镜中花，独向春光笑。
荒村酒味薄，沉忧何时疗。
日色不入梦，高星冻青耀。
空枝吟霜风，永夜兴悲啸。
嵯峨金张第，忽成野田烧。
安得明月中，长见君年少。
忆旧游·其二
作者：许必胜
朝代：宋
体裁：诗

孤桐饱秋风，响作霜天鸿。手翻九嶷色，下堕潇湘中。谁言一寸路，不成西与东。谁言少年时，不成衰老翁。欲使胶漆意，通君山水衷。尝恐金石奏，复为郑卫工。所悲百年内，徒然羡华嵩。华嵩有终极，愁泪终难穷。愁泪一入地，春风无碧丛。
忆旧游·其二
作者：许必胜
朝代：宋

孤桐饱秋风，响作霜天鸿。
手翻九嶷色，下堕潇湘中。
谁言一寸路，不成西与东。
谁言少年时，不成衰老翁。
欲使胶漆意，通君山水衷。
尝恐金石奏，復为郑卫工。
所悲百年内，徒然羡华嵩。
华嵩有终极，愁泪终难穷。
愁泪一入地，春风无碧丛。
新月
作者：许必胜
朝代：宋
体裁：五言律诗

偶向树中见，知从水际生。叶翻寒不定，云去意无成。乱石流泉影，空山落子声。当年眉黛在，定见可怜情。
春日作
作者：许必胜
朝代：宋

雨过验庭树，始知春气迁。
造化不相限，随意成斑斓。
蒙蒙一寸枝，新故伤其间。
四时递相见，花叶了不閒。
安能待头白，然后凋朱颜。
阳春久断绝，梦想见弓弯。
醉后发高唱，独句请莫删。
不贵文字奇，贵使耳目顽。
从来贤智出，不与庸俗关。
性情通草木，羞辨魑魅奸。
周道满荆棘，歧路盈海寰。
举足何所蹈，归去天台山。
春日作
作者：许必胜
朝代：宋
体裁：古风

雨过验庭树，始知春气还。造化不相限，随意成斑斓。蒙蒙一寸枝，新故伤其间。四时递相见，花叶了不閒。安能待头白，然后凋朱颜。阳春久断绝，梦想见弓弯。醉后发高唱，狂句请莫删。不贵文字奇，贵使耳目顽。从来贤智出，不与庸俗关。性情通草木，羞辨魑魅奸。周道满荆棘，歧路盈海寰。举足何所蹈，归去天台山。
睡起
作者：许必胜
朝代：宋
体裁：古风

睡起日满窗，苍蝇黄蜂如沸江。莫言闲人得睡足，梦到封侯亦劳碌。隔壁棋客时落子，功名事业此中已。巫山洛水香成阵，天上晓云为翠鬓。
睡起
作者：许必胜
朝代：宋

睡起日满窗，苍蝇黄蜂如沸江。
莫言闲人得睡足，梦到封侯亦劳碌。
隔壁棋客时落子，功名事来此口已。
巫山洛水香成阵，天上晓云为翠鬓。
祥符寺得句
作者：许必胜
朝代：宋
体裁：七言绝句

安蔬自足慰平生，峰静松闲涧水平。山意悟时僧不语，落花声间梵音清。
舟行
作者：许必胜
朝代：宋

雨脚天东来，惊鸟烟中起。须臾四山合，万象空濛里。孤行念远村，见树联自喜。浪游岂无因，遇山则知止。棱棱云外峰，与我心终始。日暮宿田家，田歌正清美。何以途路心，历乱如流水。始疑车马上，未必见君子。行当弄轻舟，随风问兰芷。
舟行
作者：许必胜
朝代：宋

雨脚天东来，惊鸟烟中起。
须臾四山合，万象空蒙裏。
孤行念远村，见树联自喜。
浪游岂无因，遇山则知止。
棱棱云外峰，与我心终始。
日暮宿田家，田歌正清美。
何以途路心，历乱如流水。
始疑车马上，未必见君子。
行当弄轻舟，随风问兰芷。
苦雨
作者：许必胜
朝代：宋

积忧遂成阴，昏色遍苍莽。
我醉忧已忘，天地当开朗。
何以酒醒后，犹然在檐上。
云是方春时，暗助草木长。
凝阴而无阳，亦非善培养。
岂因世道非，寰宇盈魍魉。
日月不照临，星辰羞布象。
每睹万类心，俱称上天广。
移转亦何难，梦梦如抱怏。
地底周雷声，骄乌绝心想。
四望如无余，举意同罗网。
安得最高峰，云外独来往。
苦雨
作者：许必胜
朝代：宋

积忧遂成阴，昏色遍苍莽。我醉忧已忘，天地当开朗。何以酒醒后，犹然在檐上。云是方春时，暗助草木长。凝阴而无阳，亦非善培养。岂因世道非，寰宇盈魍魉。日月不照临，星辰羞布象。每睹万类心，俱称上天广。移转亦何难，梦梦如抱怏。地底周雷声，骄乌绝心想。四望如无馀，举意同罗网。安得最高峰，云外独来往。
苦雨
作者：许必胜
朝代：宋

积忧遂成阴，昏色遍苍莽。
我醉忧已忘，天地当开朗。
何以酒醒后，犹然在檐上。
云是方春时，暗助草木长。
凝阴而无阳，亦非善培养。
岂因世道非，寰宇盈魍魉。
日月不照临，星辰羞布象。
每睹万类心，俱称上天广。
移转亦何难，梦梦如抱怏。
地底周雷声，骄鸟绝心想。
四望如无余，举意同罗网。
安得最高峰，云外独来往。
赠友山二侄
作者：许必胜
朝代：宋

闻道春来解问经，整衣矩步学趋庭。
雨余应惜阶前蚁，月落休轻案上萤。
自笑颠毛容我白，且留衰眼为伊青。
熟精文选吾家事，早向秋空试凤翎。
赠友山二侄
作者：许必胜
朝代：宋

闻道春来解问经，整衣矩步学趋庭。雨馀应惜阶前蚁，月落休轻案上萤。自笑颠毛容我白，且留衰眼为伊青。熟精文选吾家事，早向秋空试凤翎。
闺怨
作者：许必胜
朝代：宋

房栊微雨过，虫思草根深。
门外青苔色，无人闲到今。
换衫依暮冷，开镜倚秋心。
别意犹能在，应来梦裏寻。
闺怨
作者：许必胜
朝代：宋

房栊微雨过，虫思草根深。
门外青苔色，无人闲到今。
换衫依暮冷，开镜倚秋心。
别意犹能在，应来梦裹寻。
闺怨
作者：许必胜
朝代：宋

房栊微雨过，虫思草根深。门外青苔色，无人闲到今。换衫依暮冷，开镜倚秋心。别意犹能在，应来梦里寻。
除夕
作者：许必胜
朝代：宋

多病成懒疎，日月忽驱逐。
家人厌陈迹，洒扫新我目。
争此须臾间，扰扰竞多福。
习气变性情，不復生惭恧。
幸有一樽酒，可以寄清穆。
夜静天四垂，星光就檐屋。
灯烛忽空旷，琴书转幽独。
休心薇蕨内，庶免营旨蓄。
凤凰鸣高冈，贻笑于鸡鹜。
得终岁寒心，尚愧庭前竹。
去去天台山，幽兰会当馥。
除夕
作者：许必胜
朝代：宋

多病成懒疏，日月忽驱逐。家人厌陈迹，洒扫新我目。争此须臾间，扰扰竞多福。习气变性情，不复生惭恧。幸有一樽酒，可以寄清穆。夜静天四垂，星光就檐屋。灯烛忽空旷，琴书转幽独。休心薇蕨内，庶免营旨蓄。凤凰鸣高冈，贻笑于鸡鹜。得终岁寒心，尚愧庭前竹。去去天台山，幽兰会当馥。
除夕
作者：许必胜
朝代：宋

多病成懒疏，日月忽驱逐。
家人厌陈迹，洒扫新我目。
争此须臾间，扰扰竞多福。
习气变性情，不复生惭恧。
幸有一樽酒，可以寄清穆。
夜静天四垂，星光就檐屋。
灯烛忽空旷，琴书转幽独。
休心薇蕨内，庶免营旨蓄。
凤凰鸣高冈，贻笑於鸡鹜。
得终岁寒心，尚愧庭前竹。
去去天台山，幽兰会当馥。
题画
作者：许必胜
朝代：宋
体裁：七言绝句

傍岸参差筑小亭，山深树暗水泠泠。此间应有神仙语，先向图中试一听。
东门行
作者：许志仁
朝代：宋

东门杨柳暗藏鸦，东门行客欲离家。
树头春风草头露，鸦自不飞人自去。
妾家南浦桂为堂，房栊珉玉帘夜光。
炉烟多，绮罗重，水槛风入笙箫凉。
欢娱未毕车轮远，方寸秋丝纷百茧。
愿郎功业落人间，长使春闺女无怨。
临高台
作者：许志仁
朝代：宋

高台跨崇冈，檐宇锁空雾。
新晴洗双目，千里在跬步。
霏霏渔浦烟，冉冉富春树。
风花不我私，何以理愁绪。
谁疏白玉窗，中有浮云度。
浮云吹不开，不见行人去。
乌夜啼
作者：许志仁
朝代：宋

碧烟障楼天欲暮，飞乌夜集芜城戍。
云外毕逋衔尾来，月明腷膊同枝语。
楼中有人辍机杼，玉笙怨咽凝江雾。
惆怅幽悽夜未阑，桂树秋风兰叶露。
和姚令威春晚即事
作者：许志仁
朝代：宋

卧看游丝媚远天，起寻幽径却茫然。
句成落絮飞花裏，心在残霞夕照边。
无復双鱼传尺素，空余宝瑟思华年。
老来情味人应笑，白首伤春只醉眠。
和姚令威春晚即事
作者：许志仁
朝代：宋

卧看游丝媚远天，起寻幽径却茫然。句成落絮飞花里，心在残霞夕照边。无复双鱼传尺素，空馀宝瑟思华年。老来情味人应笑，白首伤春只醉眠。
和宝月弹桃源春晓
作者：许志仁
朝代：宋

何年凿源开混茫，桃香两岸吹红香。
烟消远浦生微阳，鱼舟误行溪水长。
溪回岸转山隙光，疑有绛阙仙人房。
居民争出罗酒浆，花间笑语音琅琅。
抱琴释子眉髮苍，响泉韵磬鸣长廊。
能弹往事悲孟尝，昔时台沼今耕桑。
又如勇士赴敌场，坐令游子思故乡。
清猿抱木号鸿荒，孤吟划见丹凤翔。
曲终待月西南厢，重调十指初不忙。
如见古画秦衣裳，春天百鸟争颉颃。
桃源归来今已忘，弹到落月空断肠。
和虞智父登清溪阁
作者：许志仁
朝代：宋

叶脱林梢处处秋，壮怀易感更登楼。
日斜钟阜烟凝碧，霜落秦淮水慢流。
人似仲宣思故国，诗如杜老到夔州。
十年前作金陵梦，重抚阑干说旧游。
天竺道中
作者：许志仁
朝代：宋
体裁：古风

紫兰含春风，日暮香更远。涧道水平分，曲折渡清浅。飞花当面堕，颠倒落苔藓。念此芳意阑，归思纷莫遣。
妾薄命
作者：许志仁
朝代：宋

双双林间鸟，雌雄相并栖。惊风忽吹散，各自东西飞。妾意如断弦，断弦犹可续。君心似流水，流水何当复。何当复，又是空房将泪宿。
妾薄命
作者：许志仁
朝代：宋

双双林间鸟，雌雄相并栖。
惊风忽吹散，各自东西飞。
妾意如断絃，断絃犹可续。
君心似流水，流水何当復。
何当復，又是空房将泪宿。
存目·其一
作者：许志仁
朝代：宋

诗题：倾城误人身寄内翰洪丈首句：倾城误人身。
存目·其二
作者：许志仁
朝代：宋

诗题：蚁饮研槽歌首句：晴窗棐几风日舒。
寄衣曲
作者：许志仁
朝代：宋

貂裘虽云温，非妾手中迹。
唯此万里衣，一鍼三叹息。
叹息恐人闻，缝时常避人。
开缄勿嫌涴，中有双泪痕。
江南十月雁初飞，边地纔秋塞草衰。
衣成妾手君宁见，寒到君边妾自知。
寄书问征夫，好在何当还。
西风吹妾梦，夜度鲁阳关。
寄衣曲
作者：许志仁
朝代：宋

貂裘虽云温，非妾手中迹。唯此万里衣，一针三叹息。叹息恐人闻，缝时常避人。开缄勿嫌涴，中有双泪痕。江南十月雁初飞，边地才秋塞草衰。衣成妾手君宁见，寒到君边妾自知。寄书问征夫，好在何当还。西风吹妾梦，夜度鲁阳关。
折杨柳
作者：许志仁
朝代：宋

东风来何时，百花已飘零。
独余堤上柳，惨淡含春荣。
扁舟復何适，延客江上亭。
顾无青玉案，何以送子行。
攀条欲相赠，上有双流鶑。
□□正求友，奈此别离情。
杜宇
作者：许志仁
朝代：宋

四海常为客，三春却倦游。
能飞归不得，虽去有何求。
故国三千恨，行人万里愁。
年来风过耳，无泪与君流。
架壁
作者：许志仁
朝代：宋
体裁：诗

架壁珍藏万古书，世间清绝在吾庐。绿瓶香破分家酿，曲圃云开剪露蔬。白日渐随秋意短，故人尽向老来疏。今年种得回峰菊，乱点东篱玉不如。
架壁
作者：许志仁
朝代：宋

架壁珍藏万古书，世间清绝在吾庐。
绿瓶香破分家酿，曲圃云开翦露蔬。
白日渐随秋意短，故人尽向老来疏。
今年种得回峰菊，乱点东篱玉不如。
湖上吟
作者：许志仁
朝代：宋

谁家短笛吹杨柳，何处扁舟唱采菱。
湖水欲平风作恶，秋云太薄雨无凭。
近人白鹭麾方去，隔岸青山唤不应。
好景满前难着语，夜归茅屋望疏灯。
湖上吟
作者：许志仁
朝代：宋

谁家短笛吹杨柳，何处扁舟唱采菱。湖水欲平风作恶，秋云太薄雨无凭。近人白鹭麾方去，隔岸青山唤不应。好景满前难著语，夜归茅屋望疏灯。
白苎歌
作者：许志仁
朝代：宋

大垂手，小垂手，江南白苎世希有。
吴姬十指玉纤纤，白苎新裁舞衣小。
秋江四面绕吴宫，吴宫霜橘树树红。
吴王夜宴不知晓，但见红日昇曈眬。
美人低鬟復回袖，持酒献君君一笑。
人生得意不行乐，白日如梭夜催昼。
吴山依旧吴江清，离宫故苑难为情。
不知谁遣南山鹿，还向姑苏台下行。
窗间
作者：许志仁
朝代：宋
体裁：七言绝句

秋香烂熳入屏帷，金粟楼台富贵时。晓起旋收花上露，窗间闲写夜来诗。
系冠船蓬自戏
作者：许志仁
朝代：宋

竹皮狗尾粗斓斑，神虎门前兴已阑。每恨误身诚可溺，殆将苴履不须弹。数茎渐觉胜簪怯，一免当知复冠难。柱后惠文非所志，宁从子夏学酸寒。
繫冠船蓬自戏
作者：许志仁
朝代：宋

竹皮狗尾粗斓斑，神虎门前兴已阑。
每恨误身诚可溺，殆将苴履不须弹。
数茎渐觉胜簪怯，一免当知復冠难。
柱后惠文非所志，宁从子夏学酸寒。
谢张学士惠灵寿杖
作者：许志仁
朝代：宋

九疑连绵青未了，郴江擘出蛟龙吼。
雷公霹雳搜岩幽，化为鬰律黄蛇走。
飞电迸火出奇节，黄蛇起立僵如铁。
携看玉女洗头盆，拄上九疑探禹穴。
莫挑马棰渡黄河，莫扣天门阍者诃。
但挂百钱时一醉，从教风雨湿渔簑。
青钱学士方年少，年少羞为老人调。
即看飞步上蓬瀛，别有青藜夜相照。
采莲吟
作者：许志仁
朝代：宋
体裁：古风

湖边日落鸳鸯飞，罗衣香转兰舟移，莲根断处手满丝。手满丝，不能理。秋云深，隔君子。
雁荡道中
作者：许志仁
朝代：宋
体裁：七言绝句

千丈岩头一点红，春风吹落浅莎中。山僧倚杖移时去，说似溪边采药翁。
鹭
作者：许志仁
朝代：宋
体裁：七言绝句

春暗汀洲杜若香，风标公子白霓裳。碧天片雪忽飞去，何处人家水满塘。
句
作者：许懋
朝代：宋

千丈峡峰石，淙铮寒玉鸣。
送梵才上人归天台
作者：许懋
朝代：宋

北岫巉巉敞佛居，诗翁安隐类逃虚。平生节行清无玷，到老精神健有馀。门俯清江轩挂月，昼吟佳景夜观书。黄山俗客嗟官缚，不得梯云款净庐。
送梵才上人归天台
作者：许懋
朝代：宋

北岫巉巉敞佛居，诗翁安隠类逃虚。
平生节行清无玷，到老精神健有余。
门俯清江轩挂月，昼吟佳景夜观书。
黄山俗客嗟官缚，不得梯云款凈庐。
西池清晖亭
作者：许抗
朝代：宋
体裁：七言绝句

亭号清晖阚碧涟，半连村落半神仙。青山剩得云间日，明月饶分水底天。
读唐中兴颂
作者：许抗
朝代：宋

周雅久不復，楚骚方独鸣。
淫哇弄气态，□我潇湘清。
二公好奇古，大节□时□。
□崖勒唐颂，字字琼□英。
□云借体势，水石生光精。
浯溪僻□地，自尔闻正声。
□传□□夏，孰赓燕然铭。
弦歌入商鲁，永与人鬼听。
江流或可竭，此文如日星。
麻姑山
作者：许抗
朝代：宋

数里岧峣落日西，更高高处种灵芝。危峰受雪春归晚，怪石留云雨到迟。仙鹿避人眠浅径，野禽窥果啄残枝。待应俗格消磨尽，重建瑶台旧路岐。
麻姑山
作者：许抗
朝代：宋

数里岧峣落日西，更高高处种灵芝。
危风受雪春归晚，怪石留云雨到迟。
仙鹿避人眠浅径，野禽窥果啄残枝。
待应俗格消磨尽，重建瑶台旧路岐。
福延院
作者：许操
朝代：宋
体裁：古风

一山屈曲如回肘，前有虎眠当水口。阴森万木绿参天，秀色峥嵘欲飞走。神仙渺邈不可问，箫鼓尚能喧耳否。朝风暮雨无岁年，应是苍苔暗科斗。
三山阁
作者：许敦仁
朝代：宋
体裁：七言律诗

蓬莱方丈与瀛洲，东引长江欲尽头。几处坛场浑得道，万家楼阁半封侯。名□荔子尝三熟，负郭潮田插两收。七百年来遗谶事，钓台沙合瑞烟浮。
登城阳山
作者：许文蔚
朝代：宋
体裁：古风

我祖有遗迹，振屐访南岭。凭高一以眺，万壑皆云烟。谷鸟犹嘤嘤，辽鹤无时旋。一饮丹池水，心中尘虑捐。
南庄
作者：许昌龄
朝代：宋

南庄相对北庄居，更入深山十里余。
幽路每寻樵径上，真心还与世情疎。
云中犬吠流星过，天外鷄鸣晓日初。
昨日有人相问讯，旋将落叶写回书。
南庄
作者：许昌龄
朝代：宋

南庄相对北庄居，更入深山十里馀。幽路每寻樵径上，真心还与世情疏。云中犬吠流星过，天外鸡鸣晓日初。昨日有人相问讯，旋将落叶写回书。
汨罗庙
作者：许晟大
朝代：宋

白鹤真人朝玉京，故留仙属镇山精。时人却道投潭死，不得其平所以鸣。
汨罗庙
作者：许晟大
朝代：宋

白鹤真人朝玉京，故留僊属镇山精。
时人却道投潭死，不得其平所以鸣。
陶隐居丹室
作者：许景亮
朝代：宋

金鸾乱旧直，鹤驾脱尘氛。真隐虽高世，嘉谋亦相君。石坛移晓月，丹灶覆寒云。瑟瑟松风在，时人自不闻。
陶隠居丹室
作者：许景亮
朝代：宋

金鸾乱旧直，鹤驾脱尘氛。
真隠虽高世，嘉谋亦相君。
石坛移晓月，丹竈覆寒云。
瑟瑟松风在，时人自不闻。
东湖生双莲花守者以为郡斋献馆宾黄云夫有诗述其事应史君属和且以见示辄次韵
作者：许景迂
朝代：宋

王业根本在豳岐，郡国千万分柯枝。使君驷马一马驰，三台瑞应天为之。视吏舆台民如子，不烦颐指而气使。铃斋宴坐扬仁风，披拂东湖花十里。六月为霖报政成，山光水容朝暮新。春王淘珠登早穑，比邻果是华胥国。采莲游艇献骈芳，蜀客作歌纪其祥。转而上闻君相喜，伫待来归政事堂。
东湖生双莲花守者以为郡斋献馆宾黄云夫有诗述其事应史君属和且以见示辄次韵
作者：许景迂
朝代：宋

王业根本在豳岐，郡国千万分柯枝。
使君驷马一马驰，三台瑞应天为之。
视吏舆台民如子，不烦颐指而气使。
铃斋宴坐扬仁风，披拂东湖花十里。
六月为霖报政成，山光水容朝暮新。
春王淘珠登早穑，比隣果是华胥国。
采莲游艇献骈芳，蜀客作歌纪其祥。
转而上闻君相喜，伫待来归政事堂。
句
作者：许景迂
朝代：宋

野店青辟户，春船绿涨篙。
句
作者：许景迂
朝代：宋

野店青闢户，春船绿涨篙。
茉莉花
作者：许景迂
朝代：宋
体裁：古风

自是天上冰雪种，占尽人间富贵香。不烦鼻观偷馥郁，解使心地俱清凉。南船贾客俱到岸，东道主人容寄廊。
茭白
作者：许景迂
朝代：宋
体裁：七言绝句

翠叶森森剑有棱，柔条松甚比轻冰。江湖若借秋风便，好与莼鲈伴季鹰。
虞美人草
作者：许景迂
朝代：宋
体裁：七言绝句

合欢枝叶想腰身，不共长安草木春。若听楚歌能楚舞，未央空有戚夫人。
赠制刻漏前挈壶王君囦
作者：许景迂
朝代：宋

蛩吟秋方来，鹤鸣夜参半。
山中无历日，荣悴知节换。
王君太多事，丝杪察昏旦。
辛苦穷河源，把彼注罂罐。
綫溜来不停，会见白石烂。
旁有减水壶，节水使之缓。
傥无乘除法，巧历安得算。
反求诸吾身，自有子午观。
百刻呼吸调，勿使魂去干。
冤哉张寿王，课最密于汉。
信史不足征，徒兴千载叹。
抱筹付木仙，试判此公案。
赠制刻漏前挈壶王君渊
作者：许景迂
朝代：宋

蛩吟秋方来，鹤鸣夜参半。山中无历日，荣悴知节换。王君太多事，丝杪察昏旦。辛苦穷河源，把彼注罂罐。线溜来不停，会见白石烂。旁有减水壶，节水使之缓。傥无乘除法，巧历安得算。反求诸吾身，自有子午观。百刻呼吸调，勿使魂去干。冤哉张寿王，课最密于汉。信史不足徵，徒兴千载叹。抱筹付木仙，试判此公案。
三月
作者：许月卿
朝代：宋
体裁：七言律诗

三月春如少年时，了知造化最儿嬉。智行无事柳飞絮，道法自然花满枝。锦绣园林天富贵，神仙院落月清奇。老天长似春三月，游嬉人间不皱眉。
与郑婺源
作者：许月卿
朝代：宋

凄凉客舍岸维舟，明月清风古渡头。飞雁不来云欲暮，碧英一树十分秋。
与郑婺源
作者：许月卿
朝代：宋

凄凉客舍岸维舟，明月清风古渡头。
飞鴈不来云欲暮，碧英一树十分秋。
与陈宰
作者：许月卿
朝代：宋

到处逢人说大苏，一门兄弟古今无。吹埙林五黟山马，鼓瑟陈双婺水凫。定分有殊自鹏鴳，闲情无限尽龙猪。归来坐倚蓬窗下，少挹春风过里闾。
与陈宰
作者：许月卿
朝代：宋

到处逢人说大苏，一门兄弟古今无。
吹埙林五黟山马，鼓瑟陈双婺水鳬。
定分有殊自鹏鷃，闲情无限尽龙猪。
归来坐倚蓬窗下，少挹春风过里闾。
中秋谢施婺源爰
作者：许月卿
朝代：宋
体裁：七言律诗

高情古意满溪楼，静拍栏干尽两眸。月不露圭天有道，风能□谷水无愁。从吾所好万青壑，舍我其谁双白鸥。别样主人情重处，不将红妓涴中秋。
临川
作者：许月卿
朝代：宋
体裁：七言律诗

临川摄守得仁侯，闵两精诚贯显幽。五日不将京兆看，丰年惟切杜陵忧。先欣霢霂滋青稻，伫见滂沱涨碧流。物外闲人欢喜处，炎天亭受一亭秋。
临川家史君坤翁喜雨
作者：许月卿
朝代：宋
体裁：七言律诗

临川鼓舞诵贤侯，闵雨皇皇祈有秋。昨夜琅函奏霄汉，今朝玉粒雨平畴。名亭应有东坡记，积粟可宽西顾忧。我得顺流南浦去，商霖又是济川舟。
乐天
作者：许月卿
朝代：宋

乐天歌裏商人妇，子美诗中黄四娘。
莫向痴人前说梦，世间万事海茫茫。
乐天
作者：许月卿
朝代：宋

乐天歌里商人妇，子美诗中黄四娘。莫向痴人前说梦，世间万事海茫茫。
九江
作者：许月卿
朝代：宋
体裁：七言绝句

满目山川贤否异，对床风雨弟兄同。九江莫作淮西看，记得九江元是东。
二芝兰
作者：许月卿
朝代：宋
体裁：七言绝句

一年三季炜煌煌，幽谷无风花自香。香水风声千鹤唳，佳儿未数谢家郎。
云护
作者：许月卿
朝代：宋
体裁：七言绝句

云护轻阴桃柳初，太平无象酒边垆。上元晴景楼台晓，一树梅花并雪予。